
Abstract: talking about God without any divine implication ifs obvious kind of hard even to imagine that. 
Even so, in the hystori of religion, man thought that he can - without any God interference - to discover and talk 
about Him using only his natural rationality power: this was the way of theologia naturalia. On the other hand 
oriental father' s theology accepts that it is in God^s very plan a way to know Him for the fallen man through His 
creation and mans natural power of thinging, but with one exception compare withfirst way: man could seefor God 
through nature, not in it, and this could only be done with Gods own grace without wich we cannt spoke of a 
revelation, but a philosophy. Therefor in oxthodox theology man can develop an understanding of God only with help 
and illumination of grace, even when he use his own raţional powers to discover Him. 

Pentru a putea vorbi despre o cunoaşterea naturală a lui Dumnezeu ar fi de folos mai întâi să stabilim 
principiile potrivit cărora omul ar putea face această investigare a supranaturalului folosindu-se de „darurile" sale 
naturale, numai că, din cauza întinderii, am fost nevoit să renunţ pentru moment la această argumentare pe care, de 
altfel, o voi folosi cu altă ocazie. Este, de asemenea, crucial să vedem, potrivit părerilor unor teologi de marcă ale 
confesiunilor creştine autorizate, dacă este posibil şi în ce măsură se poate face o astfel de cunoaştere; urmând ca în 
finalul acestei lucrări să stabilim raportul eficient pe care îl are revelaţia cu raţiunea, sub toate formele sale de 
cunoaştere-investigare a realităţii (filosofie şi ştiinţă). 

1.1. Posibilitatea cunoaşterii lui Dumnezeu pe cale naturală 

Conform învăţăturii creştine ortodoxe, fiinţa lui Dumnezeu este şi rămâne incognoscibilă pentru om. După 
spusele Sfântului Apostol Pavel (1 Timotei 6.16), Dumnezeu este: Cel ce singur are nemurire şi locuieşte întru lumina 
cea neapropiată, Cel pe Care nimeni dintre oameni nu L-a văzut şi nici nu poate să-L vadă. De remarcat această prea 
frumoasă expresie patristică, lumină neapropiată, pentru lumina inaccesibilă a lui Dumnezeu. Incognoscibilitatea 
fiinţei lui Dumnezeu nu înseamnă că omul nu are totuşi acces la o anumită cunoaştere a lui Dumnezeu, şi anume 11 
poate cunoaşte din lucrările Lui. în acest sens, Sfântul Maxim Mărturisitorul arată că: Nu cunoaştem pe Dumnezeu din 
fiinţa Lui, ci din măreţia faptelor şi din purtarea de grijă ce o are pentru cele ce sunt. Căci prin aceasta înţelegem, ca 
pe nişte oglinzi nemărginite, bunătatea, înţelepciunea, puterea Lui... (Dragoste, nr. 96, p. 53). Maxim mai arată cum 
omul, contemplând cele nevăzute, caută raţiunile lor naturale, precum şi providenţa care se arată prin ele. Părinţii au 
arătat că pentru om cea mai simplă şi mai apropiată cale de a afla, totuşi, ceva despre Dumnezeu este raţiunea 
luminată de credinţă. Baza oricărei cunoaşteri a lui Dumnezeu, din punct de vedere creştin, constă în credinţă: De nu 
veţi crede, nu veţi înţelege! (Isaia 7,9). Mai explicit încă, Sfântul Clement Alexandrinul spune: Credinţa este o 
cunoaştere scurtă a celor mai de seamă învăţături; cunoaşterea, însă, este dovedirea puternică şi sigură a 
învăţăturilor cuprinse în credinţă; prin învăţătura Domnului cunoaşterea este zidită pe credinţă; şi, cu ajutorul 
ştiinţei, ne duce la înţelegere şi infailibilitate . 

Gândirea la Dumnezeu este una dintre trebuinţele fundamentale ale fiinţei omeneşti, iar pentru împlinirea ei 
Creatorul său i-a dat omului tot ceea ce îi este necesar ca să-şi satisfacă această necesitate. A cunoscut natura pe care o 
avea în grijă, dar nu i-a fost suficient; s-a cunoscut pe sine şi şi-a dat seama de un gol cognitiv şi mai mare. Prin 
cunoşterea lui Dumnezeu, cunoaşterea naturii nu e îmbogăţită, ci transformată. Cunoscătorul lui Dumnezeu ştie nu 
altceva decât cunoscătorul naturii, ci el ştie altfel. Cunoscătorul lui Dumnezeu nu poate adăuga cunoaşterii naturii nici 
măcar o literă, dar prin întreaga sa cunoaştere a naturii străluceşte o lumină nouă. 

Este adevărat că într-un capitol intitulat astfel - posibilitatea cunoaşterii lui Dumnezeu pe cale naturală - 
implicaţiile sunt enorme: explicaţii despre premisele acestei cunoaşteri, realitatea ei, necesitatea unei astfel de 
cunoaşteri, finalitatea şi, nu în ultimul rând, o amplă teorie a cunoaşterii umane în general din care să se extragă 
elementele şi curentele gândirii filosofice care să susţină pe cale naturală posibilitatea unei astfel de cunoaşteri. Dar, 
pornind de aici, am reuşi cu siguranţă - acordând fiecărui item în parte o tratare amănunţită - să întocmim o nouă 



1 Sf. Clement, Stromate, VII, X, 57, p. 511-512. 



lucrare, de sine stătătoare. Drept pentru care vor trata cursiv, per ansamblu fiecare dintre elementele enumerate, lăsând 
cititorului posibilitatea unei introspecţii mai amănunţite a subiectului pe marginea vastei bibliografii folosite şi în acest 
capitol. 

1.1.1. Premisele acestei posibilităţi 

Având duhul de la Dumnezeu omul este natural capacitat să primească informaţii de la Creatorul după al cărui 
chip este făcut. Această afirmaţie introduce un oarecare grad de adevăr în ceea ce priveşte inspiraţia şi, mai ales, 
Revelaţia: omul are, ontologic, însemnele şi capacităţile necesare detectării şi asimilării „inspiraţiei" superioare, 
comunicaţionale, în baza celei inferioare, pur biologice - vezi diferenţa suflet-spirit. „Vorbind mai în concret, şi 
potrivit credinţei noastre, conţinutul revelaţiei naturale este cosmosul şi omul dotat cu raţiune, cu conştiinţă şi 
libertate, ultimul fiind numai obiect de cunoscut al aceste revelaţii, ci şi subiect al cunoaşterii ei" 2 . 

I.l.l.a) Raţionalitatea Naturii create 

O primă premisă fundamentală pentru cunoaşterea descoperirii lui Dumnezeu pe cale naturală ar fi 
raţionalitatea creaţiei. Pentru teologia ortodoxă atât omul, cât şi cosmosul sunt produsul unui act de creaţie mai presus 
de natură al lui Dumnezeu şi sunt menţinuţi în existenţă de Dumnezeu printr-o acţiune de conservare, care de 
asemenea are un caracter supranatural. în această perspectivă omul nu apare ca subiect al cunoaşterii şi natura obiectul 
ei, ci amândoi constituie o revelaţie naturală şi din punctul de vedere al cunoaşterii. Cosmosul e organizat într-un mod 
corespunzător capacităţii noastre de cunoaştere. Cosmosul şi natura umană intim legată de cosmos sunt imprimate de 
raţionalitate, iar omul - creatură a lui Dumnezeu - e dotat în plus cu o raţiune capabilă de cunoaştere conştientă a 
raţionalităţii cosmosului şi a propriei sale naturi. Dar această raţionalitate a cosmosului şi raţiunea noastră umană 
cunoscătoare sunt pe de altă parte - potrivit doctrinei creştine - produsul actului creator al lui Dumnezeu. Deci nici 
din acest punct de vedere revelaţia naturală nu e pur naturala . 

„Cosmosul este expresia în timp şi spaţiu a gândirii lui Dumnezeu prin lisus Hristos, şi modul de reintegrare a 
noastră în sensul lui este modul creştin de a lucra, adică modul teandric... nimeni nu ar putea depăşi universul în spirit 
decât situându-se dincolo de marginile lui, în perspectiva gândirii divine. Dinăuntrul lumii, care ne copleşeşte, nu 
putem evada în sensul ei divin decât numai dacă ştim aprioric că e făptura lui Dumnezeu. Din afara ei însă, înţelesul i 
se luminează ca faţa lumii bătută de dogoarea soarelui..." 4 . 

Cum este posibilă totuşi descifrarea celor nevăzute prin intermediul celor văzute, materiale? Ei bine, 
„învăţătura ortodoxă se distinge tocmai prin afirmarea posibilităţii cunoaşterii naturale a existenţei lui Dumnezeu, dar 
totodată şi a incognoscibilităţii absolute a fiinţei Lui. Căci teza fundamentală a Părinţilor orientali, păstrată neştirbit în 
teologia ortodoxă până astăzi, este aceea a apofatismului total în ceea ce priveşte posibilitatea minţii umane de 
cunoaşte fiinţa lui Dumnezeu, fie pe cale naturală, fie pe cale revelată. Teologia ortodoxă identifică şi ea fiinţa divină 
cu existenţa în accepţiunea cea mai înaltă a acestui concept, considerând, prin contrast, că lumea finită, creată din 
nimic de către Dumnezeu, este expresia efemerităţii absolute. Dar aceasta nu conduce teologia respectivă până la 
afirmaţia că putem cunoaşte însăşi esenţa lui Dumnezeu prin exerciţiul raţional al unor argumente, cum este cel 
cosmologic din lumea gândirii latine" 5 . 

Potrivit teologiei personaliste a părintelui Stăniloae natura îşi găseşte sensul în om, aşa cum şi omul se 
împlineşte ca făptură semi-divină în cadrul universului. După cum "omul nu se poate concepe în afara naturii 
cosmice", la fel şi natura întreagă nu-şi poate actualiza potentele sale şi nu-şi poate atinge vocaţia ei - deplina 
pnevmatizare, deplina penetrare şi covârşire de către spirit - decât prin intermediul fiinţei umane. Unul îşi este altuia 
absolut necesar. Omul, fără natură, nu are mediul progresului său, după cum şi lumea, lipsită de lucrarea fiinţei umane, 
nu-şi poate atinge scopul ei creaţional şi nu îşi împlineşte real vocaţia 6 . 

Raţionalitatea creaţiei este semnul şi rezultatul reconstrucţiei cosmologice a părinţilor secolelor IV-VI 7 , 
reconstrucţie făcută împotriva negării ariene a posibilităţii întrupării Logosului divin în realitatea naturală a lumii 
văzute. Dacă în secolul al IV-lea arianismul considera că lisus este o simplă făptură creată, fără să fie în acelaşi timp şi 
Dumnezeu, aceasta se datora faptului că rămânea tributar dualismului gândirii antice, care considera că lumea naturală 
sau sensibilă este „alogică", adică lipsită de structură interioară logică sau raţională. Pornind de la prologul ioaneic, 
potrivit căruia toate lucrurile inteligibile şi sensibile au fost create de Logosul divin, părinţii au ajuns la concluzia 

firească că că lumea naturală dispune de raţionalitatea ei interioară, care permite Logosului, ca Raţiune supremă, să se 
întrupeze şi să vină în lumea naturală ca întru ale Sale, fiindcă lumea sensibilă are la baza ei raţionalitatea interioară ca 
factor de unitate a lumii văzute şi nevăzute. Acesta este motivul pentru care Sfântul Atanasie cel Mare vorbeşte de 
Logosul care se sălăşluieşte şi ţine împreună cele văzute şi cele nevăzute, alcătuind o ordine unică şi armonioasă a 
întregului univers, pe care 1-a creat după bunăvoinţa Tatălui 8 . 

La baza acestei raţionalităţi a creaţiei se află două componente principale 9 . Pe de o parte, este vorba de ideile 
sau raţiunile eterne care vin din Logos, ca model al lucrurilor create, care se manifestă prin energiile divine, iar pe de 
altă parte, este vorba de raţionalitatea lucrurilor create în care se oglindesc ideile sau raţiunile Logosului etern al 
Tatălui, prin energiile ei create. Lumea materială este o ţesătură a raţionalităţii plasticizate sau materializate cu 
caracter de obiect, în care se împleteşte lucrarea energiilor necreate cu cele create. Şi nu s-ar putea ca omul, înţelegând 
că în spatele acestei raţionalităţi interne pe care o are lumea creată şi el însuşi ca şi componentă a lumii, să nu 
postuleze cu necesitate existenţa unui organizator al tuturor celor văzute. Pe lângă aceste două elemente evidente stă 
însăşi raţiunea cercetătoare, de a cărei importanţă au fost conştienţi atât sf. Părinţi în vechime, cât până şi teologi mai 
noi protestanţi. James Orr (1844-1913), profesor de apologetică la şcoala teologică presbiteriană din Glasgow, 
descriind argumentul cosmologic „de la contingenţa şi tranzienţa lumii... până la o Fiinţă infinită şi necesară, ca bază 
şi cauză a acesteia", conchide că „raţiunea... însăşi ne indică nevoia existenţei unei Cauze Primare a universului, care 
este în acelaşi timp o Fiinţă autonomă şi în mod necesar infinită" 10 . 

Datorită acestui fapt, părintele Stăniloae ne arată că energiile create, care stau la baza raţionalităţii lucrurilor 
naturale, poartă capacitatea de a primi în ele puterea energiilor necreate, care transfigurează făptura. Această afirmaţie 
îşi află confirmarea ei atât în faptul că ucenicii au văzut mărirea Domnului întrupat, mărire a unuia născut din Tatăl, 
plin de har şi adevăr (loan, 1, 14), cât şi în faptul schimbării la faţă a Mântuitorului pe muntele Taborului, atunci când 
faţa Lui strălucea ca soarele, iar hainele erau mai albe decât lumina (Matei, 17, 20). Raţionalitatea creaţiei ne arată că 
materia este concentrare de spirit şi energie, care poate fi transfigurată de puterea Duhului în Hristos, Logosul divin. 
Sfântul Grigore de Nyssa spune că „Dumnezeu a creat lumea din lumină" 11 . Şi dacă pe cele materiale, create şi 
cauzate le cunoaştem din legile lor, din dependenţa lor internă, tot din aceste legi sau dependenţe postulăm o existenţă 
necauzată, independentă, absolută care - potrivit cunoaşterii naturale - rămâne încă o mare taină. „Se poate spune deci 
că din cele cauzate, sau cunoscute ştim despre existenţa necauzată sau necunoscută, iar din existenţa necunoscută 
înţelegem cele cauzate. Există o comunicare reciprocă între cunoaşterea catafatică şi apofatică, apofaticul fiind în parte 
cunoscut prin catafatic şi catafaticul fiind mai bine cunoscut prin apofatic. Apofaticul nu e cu totul neştiut, iar 
catafaticul nu e nici el cu totul înţeles având ca origine apofaticul absolut" 12 . 

Pe de altă parte, raţionalitatea creaţiei constituie baza de dialog şi întâlnire dintre teologie, filosofie şi ştiinţă. 
Astfel, Thomas Torrence, teolog reformat englez, spune: „Cred că gândirea umană se află astăzi în miezul uneia dintre 
cele mai mari tranziţii din istorie, pe care trebuie să o luăm în consideraţie cu seriozitate, fiindcă ea ne ajută să 
depăşim dualismul cosmologic şi epistemologic care a avut efecte păgubitoare nu numai asupra ştiinţei şi filosofiei, 
dar şi asupra religiei şi teologiei. Datorită acestei tranziţii, părăsim concepţia dualistă a lumii, care a avut efecte 
dezastruoase asupra relaţiilor intramundane şi asupra relaţiei dintre Dumnezeu şi universul creat de El, şi descoperim 
concepţia unitară a lumii, care se întemeiază pe legătura intrinsecă dintre formă şi substanţă. Nimic nu există în sine, 
totul există în relaţie reciprocă fiindcă substanţa sau fiinţa este raţională 13 . 

In fine, ordinea raţională a creaţiei scoate în evidenţă prezenţa şi lucrarea lui Hristos în creaţie, pentru a o 
duce către scopul ei final, prin Biserică. Sfântul Atanasie cel Mare spune că „Logosul Tatălui, prin care toate au fost 
create, călăuzeşte din nou întreaga creaţie, care a abandonat mişcarea către Dumnezeu care i-a fost dată şi o 
recompune şi o adună în Duhul care umple toate. Diviziunile apărute în creaţie (din cauza patimilor), prin separarea 
elementelor, care erau destinate să ţină întreaga creaţie ca un tot, fără să se divizeze, au fost depăşite în Hristos şi 
puterea unificatoare înfăptuită în El exercită o funcţie unificatoare în toată creaţia!" 14 . 

In concluzie, prin poziţia omului, această fiinţă cunoscătoare şi prelucrătoare a naturii, de chip al lui 
Dumnezeu, singură fiinţă conştientă de sine, pătrunzătoarea semnificaţiilor lucrurilor şi producătoare de valori, se 
arată că lumea are o raţionalitate pentru a fi cunoscută de noi -fiinţe raţionale. De aceea ea trebuie să aibă originea 
într-o Fiinţă care a urmărit prin crearea lumii — şi urmăreşte prin conservarea ei - cunoaşterea lumii şi prin ea însăşi 
şi cunoaşterea Ei de către om. 



p. 97. 

I.l.l.b) Predispoziţia de a cunoaşte a omului creat după chipul Creatorului 

Părintele Stăniloae accentuează adesea importanţa accederii omului la cunoaşterea lui Dumnezeu, deoarece El 
ne-a făcut pentru a-L cunoaşte: „Dumnezeu este Raţiune şi Cuvânt ce ni Se face cunoscut şi ne-a făcut pentru a-L 
cunoaşte, dar e, în acelaşi timp, mai presus de cunoaştere, şi ne-a făcut şi pe noi cu ambele aceste însuşiri" 15 . 

Plecând de la această raţionalitate a lumii văzute de care am vorbit mai sus Sfinţii Părinţi au arătat că omul 
însuşi în care se descoperă tot universul ca finalitate este o fiinţă raţională printre altele şi că, pe această premisă, „nu 
se poate renunţa nici la cunoaşterea raţională. Chiar dacă ceea ce spune ea despre Dumnezeu nu e cu totul adecvat, ea 
nu spune ceva contrar lui Dumnezeu. Ceea ce spune ea trebuie să fie numai adâncit prin cunoaşterea apofatică" care 
cunoaştere apofatică, „atunci când vrea cât de cât să se tălmăcească pe sine, trebuie să recurgă la termenii cunoaşterii 
intelectuale, umplându-i însă mereu cu un înţeles mai adânc decât pot reda noţiunile intelectuale" 16 . 

« Chipul dumnezeiesc constă în structura ontologică a omului făcută să tindă spre comuniunea cu comuniunea 
supremă, cea a Persoanelor divine care sunt izvor al oricărei comuniuni, şi cu persoanele umane, iar asemănarea 
constă în activarea acestei structuri, în consecinţă starea primordială a omului nu putea fi o stare de desfăşurare a 
chipului în virtuţile în care manifestă această comuniune, întrucât pentru aceasta se cerea timp. Dar starea primordială 
nu putea fi nici o lipsă a chipului ca structură ontologică în tendinţa spre această comuniune, pentru că o asemenea 
structură specific umană nu se câştigă în timp. Omul a fost de la început om. » 17 

Catehismul Bisericii Romano-Catolice ne mărturiseşte aceeaşi credinţă a tendinţei fiinţei noastre create spre 
asemănarea Creatorului. „ Năzuinţa spre Dumnezeu este înscrisă în inima omului, căci omul este creat de Dumnezeu 
şi pentru Dumnezeu; Dumnezeu nu încetează să-1 atragă pe om spre sine şi numai în Dumnezeu va găsi omul adevărul 
şi fericirea pe care nu încetează să le caute: Temeiul cel mai profund al demnităţii umane rezidă în chemarea omului la 
comuniune cu Dumnezeu. încă de la naşterea sa, omul este invitat la dialog cu Dumnezeu. Căci el nu există decât 
pentru că, fiind creat de Dumnezeu din iubire, este susţinut neîncetat de El, din iubire; nici nu trăieşte pe deplin după 
adevăr dacă nu recunoaşte în mod liber această iubire şi nu se încredinţează Creatorului său". 18 

Şi aici enunţarea ortodoxă şi cea romană-catolică par să fie consonante. Ambele teologii sunt de acord cu 
faptul că omul este ontologic dotat cu raţiune, conştiinţă şi libertate pentru a putea căuta sursa tuturor lucrurilor făcute 
şi pentru a se întreba asupra originii şi a scopului său în această lume. Astfel, Sfântul Maxim spune că „sufletul a 
primit de la Dumnezeu (...) pe lângă simţirea înţelegătoare şi pe aceea sensibilă, precum pe lângă raţiunea lăuntrică şi 
pe cea rostită, iar pe lângă mintea înţelegătoare şi pe cea pătimitoare". Explicaţiile Părintelui Stăniloae la această 
afirmaţie sunt că "sufletul are minte, raţiune şi simţire. Fiecare din acestea are o funcţie cognitivă îndoită. Simţirea are 
o funcţie înţelegătoare şi una sensibilă (...) o simţire a minţii (...) e o simţire a prezenţei lui Dumnezeu (...). Sfântul 
Maxim vorbeşte de o senzaţie înţelegătoare care sesizează şi întregul producător de senzaţii. Raţiunea pe de o parte 
defineşte un lucru, pe de altă parte îl exprimă (...) de aceea grecii au acelaşi nume pentru raţiune şi cuvânt (....). Mintea 
are o funcţie înţelegătoare, prin care sesizează în mod activ o realitate, şi alta pătimitoare, căreia i se impune o realitate 
fără nici o contribuţie activă a ei. Liber de patimi este cel (...) care-i supune părţii cugetătoare a sufletului partea 
irascibilă şi poftitoare, care împreună formează partea pătimitoare, după cum cei pătimaşi îşi supun partea cugetătoare, 
celei pasionale (...). Desigur, această ridicare a puterilor sufleteşti se face prin lucrarea harului" 19 . 

Este foarte importantă această subliniere pentru că vedem acţiunea permanentă a harului asupra omului căzut. 
Nimeni dintre părinţii Bisericii nu îşi formulează în vreun fel părerea că omul este rupt ireconciliabil de har chiar dacă 
exprimarea formală este că „omul a căzut din starea de har". Dacă şi în structura omului căzut puterile sufleteşti 
lucrează şi sunt mişcate prin acţiunea Duhului atunci şi informaţiile furnizate de simţuri sunt structurate într-o formă 
ierarhică (Sf. Maxim); înţelegem că mişcarea pe care structura dihotomică a funcţiilor cognitive o poate explica este 
tocmai propagarea naturală a informaţiei de la puterile pătimitoare spre cea raţională. 

Această mişcare a informaţiilor din exterior către suflet este văzută de sfinţii părinţi ca fiind potrivit lumii 
imanente în care trăim, nicidecum sub forma kantiană - deja dezbătută anterior - a proiectării asupra lumii a unui 
tipar aprioric, asemenea categoriilor aristotelice de gândire. Pentru noi este limpede că „mişcarea corespunzătoare este 
cea după raţiune, în forma imanentă - dacă raţiunile seminale ale lumii, modelând sufletul, sunt transmise apoi şi altor 
suflete, într-o formă discursivă, respectiv în forma transcendentă, dacă acelea nu sunt comunicate sau comunicabile în 
exterior." 20 

O prezentare complexă a acestei mişcări o întâlnim în Răspunsuri către Talasie: "orice minte încinsă cu putere 
dumnezeiască are alături de sine ca pe nişte bătrâni sau căpetenii, în primul rând, puterea raţiunii, din aceasta 



15 Prefaţă la Pr. Dumitru Stăniloae, Rugăciunea lui lisus şi experienţa Duhului Sfânt, Deisis, Sibiu, 1995, p. 15. 

16 Stăniloae, TDO, voi. I, p. 8 1 . 

17 Ibidem, p. 280. 

Catehismul Bisericii Romano-Catolice, P.I, C.l, art. 27. 

19 Polycarp Sherwood, The Earlier Ambigua, în Studia Anselmiana, fasc. XXXVI, "Orbis Catholicus", Herder, Romae, 
1955, p. 35 apud Ioan Sturzu, Viziunea Sf. Maxim Mărturisitorul şi a Părintelui Dumitru Stăniloae asupra Revelaţiei naturale. 
Reflecţii asupra valorii teologico-ontologice a paradigmei experimentaliste în fizică, nota 19; sursa: internet. 

20 Ambigua ..., p.lll, nota 96. 



născându-se credinţa cunoscătoare (...) şi nădejdea (...). In al doilea rând are puterea poftitoare prin care ia fiinţă 
iubirea de Dumnezeu (...). In sfârşit mai are lângă sine puterea iuţimii prin care se aprinde cu tărie de pacea 
dumnezeiască, îmboldind mişcarea poftei spre dorirea lui Dumnezeu" . 

Chiar dacă, în urma căderii în păcat, creaţia s-a opacizat faţă de penetrarea omului în adâncurile sale, Părintele 
Stăniloae arată că neascultarea, mândria şi pofta egoistă au produs o restrângere a cunoaşterii lui Dumnezeu, ca şi o 
restrângere a modurilor de manifestare ale acesteia, şi nu o pierdere a sa cum spun anumiţi teologi protestanţi. 
"Cunoştinţa restrânsă e adaptată înţelegerii lumii ca ultimă realitate (...), pasiunilor şi mândriei umane, sub puterea 
cărora a căzut (...). Ea vede în creaţie un vast obiect opac şi ultim fără nici o transparenţă, fără nici un mister, care o 
depăşeşte" 22 . Această cunoştinţă este adaptată omului nedezvoltat duhovniceşte, în acelaşi timp inhibând această 
dezvoltare. Ea are aparenţa unei completitudini, în sensul indicat de afirmaţia ironică din Facere: "Iată acum Adam s-a 
făcut ca unul dintre Noi, cunoscând binele şi răul" (Fac. 3, 22). "Greutatea de a cunoaşte caracterul transparent al 
creaţiei şi al persoanei proprii (...) vine şi din faptul că acestea nu pot opri procesul de corupere" care se sfârşeşte prin 
moartea biologică. Numai prin Hristos, ca Dumnezeu întrupat, părţile divergente ale Creaţiei se recompun, făcând 
posibilă viitoarea transfigurare. Părintele subliniază, însă, faptul că în viziunea ortodoxă, lumea nu a luat un chip total 
opac, iar cunoaşterea nu s-a restrâns cu totul la o cunoaştere adaptată unei astfel de opacităţi complete. "Lumea devine 
netransparentă (...) nu numai prin faptele oamenilor, ci şi prin actul lui Dumnezeu, Care-Şi retrage unele energii ale 
Lui din ea". Oamenii nu mai văd lumea ca grădină prin care "umblă Dumnezeu" (Fac. 3, 8). Pe de altă parte, iadul este 
un loc în care opacizarea duce la "întunericul cel mai dinafară" (Mt. 8, 12), la "o îngrămădire de umbre halucinante 
purtate de mişcări haotice" 23 . 

După mărturia păr. Stăniloae noi credem că raţionalitatea cosmosului e o mărturie a faptului că el e produsul 
unei fiinţe raţionale, căci raţionalitatea, ca aspect al realităţii menite să fie cunoscută, este inexplicabilă fără o raţiune 
conştientă care o cunoaşte de când o face sau chiar înainte de aceea şi o cunoaşte în continuare concomitent cu 
conservarea ei. Pe de altă parte, cosmosul însuşi ar fi fără sens împreună cu raţionalitatea lui, dacă n-ar fi dată raţiunea 
umană care să-1 cunoască pe baza raţionalităţii lui. In credinţa noastră, raţionalitatea cosmosului are un sens numai 
dacă e cugetat înainte de creare şi în toată continuarea lui de o fiinţă creatoare cunoscătoare, fiind adus la existenţă 
pentru a fi cunoscut de o fiinţă pentru care e creat şi, prin aceasta, pentru a realiza între sine şi acea fiinţă raţională 
creată un dialog prin mijlocirea lui. Acest fapt constituie conţinutul revelaţiei naturale 24 . 

1.1.2. Cunoaşterea (naturală a) omului 

Totuşi, în pofida acestor argumente ce se constituie ca premise ale posibilităţii cunoaşterii naturale a lui 
Dumnezeu, există totuşi riscul - venit din partea filosofiei iluministe care a pus accentul prea mult pe valoarea raţiunii 
umane în detrimentul naturii văzute a universului - ca să se formuleze premisa greşită că raţionalitatea internă a 
lucrurilor din lume nu există în realitate, ci ele sunt formulate, abstract, la nivel mental de către om. In acest fel „omul 
se plasează în locul lui Dumnezeu şi se transformă în legiuitor al lumii văzute" 25 . 

Problema cunoaşterii şi a surselor cunoaşterii a preocupat lumea filosofică dintotdeauna şi răspunsurile au 
variat tot de atâtea ori, înclinând fie spre o direcţie, fie spre alta. Pentru Socrate, de exemplu, adevărul este în noi, în 
sufletul nostru. El nu trebuie căutat în afara noastră. Pentru a ajunge la adevăr este necesar să ne cunoaştem pe noi 
înşine, să cercetăm cu meticulozitate facultăţile noastre de cunoaştere, să ştim ceea ce putem să cunoaştem şi ceea ce 
nu putem să cunoaştem şi să mai ştim ce trebuie să facem şi ce nu trebuie să facem. Socrate aduce în discuţie o 
problemă importantă, anume aceea a posibilităţilor noastre de cunoaştere şi spune pentru prima dată că noi nu putem 
să cunoaştem totul, că posibilităţile noastre de cunoaştere sunt limitate şi că nu trebuie prin urmare să ne întindem cu 
cunoaşterea dincolo de ceea ce nu putem cunoaşte. Ex: nu putem să cunoaştem secretele după care zeul a construit 
lumea, nu putem să cunoaştem planurile tainice după care zeul a zămislit universul. 

Platon în dialogul Republica, în Mitul peşterii, propune o nouă teorie asupra adevărului, anume teoria 
adevărului ca reamintire, ca readucere în minte a unor adevăruri pe care le păstrăm în suflet. Teoria lui Platon pune în 
discuţie o problemă nouă, problema izvoarelor cunoaşterii. In concepţia lui există două izvoare ale cunoaşterii, 
experienţa şi raţiunea. Acestor două izvoare de cunoaştere le corespund două forme distincte de cunoaştere. 
Experienţei îi corespunde opinia care este o cunoştinţă comună superficială, nesistematizată, neaprofundată, care se 
referă la aparenţe, la ceea ce este exterior în lucruri. Opinia nu este o cunoştinţă de ordinul esenţei, este o cunoştinţă 
dobândită în mod nesistematic în activitatea noastră de zi cu zi. Ea formează fundamentul a ceea ce în mod obişnuit 



21 Sf. Maxim, Răspunsuri..., pp. 192-193. 

22 Stăniloae, TDO, voi. I, p. 324. 

23 Ibidem, pp. 327-328. 
Ibidem, p. 12. 

25 Pr. Prof. Dr. D. Gh. Popescu, Raţionalitatea creaţiei şi implicaţiile ei, în rev. Ortodoxia, 3-4 / 1993, p. 31-35. 

numim cunoaştere comună, adică o formă de cunoaştere nesistematizată care cuprinde informaţii generale uneori 
adevărate, dar neargumentate şi neîncadrate într-un sistem coerent. Cunoaşterea comună nu are o fundamentare 
teoretică. Intelectul sau raţiunea este izvorul cunoaşterii ştiinţifice care are ca finalitate noţiunea. Noţiunea este o 
cunoştinţă superioară opiniei, este sistematică, organizată, aprofundată, se referă la aspectele esenţiale, caracteristice 
ale lucrurilor, dar nu este suficientă pentru cunoaşterea adevărului. Adevărul se obţine cu ajutorul intuiţiei care este 
superioară cunoaşterii ştiinţifice, deoarece reprezintă un efort al gândirii, al voinţei, al imaginaţiei, al afectivităţii, un 
efort al întregii noastre subiectivităţi. Cunoaşterea noastră intuitivă este întâlnită în cunoaşterea filosofică, superioară 
cunoaşterii ştiinţifice, mai apropiată de adevăr, dar nici ea nu reprezintă adevărul în totalitatea lui. Adevărul este 
dobândit abia după moarte când sufletul se reîntoarce în spaţiile cosmice unde sălăşluieşte împreună cu zeul şi 
întreprinde numeroase călătorii în prezenţa zeului, inclusiv în acea zona în care se află adevărurile pure, care sunt 
ideile absolute şi când receptează ideile care se imprimă în suflet. Sufletul poartă aşadar, imagini, amprente ale ideilor 
absolute şi cu ajutorul acestor imagini prizonierii recunosc umbrele după pereţii peşterii. Deci cunoaşterea este o 
reamintire, o anamnezis. 

Gândirea lui Platon se distinge aşadar printr-un apriorism epistemologic ce se bazează pe două elemente 
strategice. în primul rând Platon subliniază accentul pus pe valabilitatea cu caracter anterior al elementului raţional în 
experienţă, în contrast cu senzaţia, prin accentul suplimentar pus pe prioritatea temporală a domeniului Ideilor veşnice. 
Factorul aprioric în cunoaşterea umană este legat astfel de ordinea raţională supranaturală. Experienţa raţională a 
omului este făcută posibilă numai de către o Minte divină, o ierarhie a Ideilor imuabile, în care particularul îşi 
dobândeşte propria realitate fie pe calea participării, fie pe calea imitaţiei. Cel de-al doilea factor distinctiv în 
apriorismul platonician priveşte natura legăturii omului cu ordinea raţională supranaturală. Constituit în mod unic ca 
animal raţional, omul are capacitatea cunoaşterii valabile în lumea senzaţiilor; posedarea de către om a universului 
veşnic este explicată prin acea anamneză. Platon fixează elementul aprioric în cunoaşterea umană în această teorie a 
pre-existenţei şi a amintirii. 

Concepţia lui Platon a avut un ecou puternic în gândirea filosofică. Meritul principal al teoriei platonice este 
acela că a pus în discuţie problema surselor cunoaşterii şi a analizat pentru prima oară formele cunoaşterii. In viziunea 
platonică simţurile constituie o sursă de cunoaştere care are ca rezultat formarea opiniei, iar o a doua sursă a 
cunoaşterii o constituie raţiunea, intelectul, care are ca rezultat, ca finalitatea, noţiunea cunoaşterea raţională, 
întemeiază ştiinţa. Scopul ştiinţei este descoperirea generalului, esenţialului, universalului existent în lucruri . De la 
teza lui Platon cu privire la sursele cunoaşterii, au pornit două orientări care aveau să devină fundamentale în filosofia 
modernă şi anume orientarea empiristă şi orientarea raţionalistă. 

Problema originii cunoaşterii dă aşadar naştere contrastului dintre raţionalism şi empirism. Empirismul va 
deriva orice cunoaştere din observaţie şi experiment, raţionalismul, dimpotrivă, considerând generalitatea şi 
necesitatea notele esenţiale ale cunoaşterii, va admite că aceasta nu poate fi decât un produs al raţiunii. In secolele 
XVII şi XVIII, filosofi ca Thomas Hobbes, Francis Bacon, John Locke (care a dezvoltat iniţial această doctrină în 
secolul XVII şi începutul de secol XVIII), George Berkeley, şi David Hume au susţinut că toată cunoaşterea umană 
provine din simţuri şi din experienţă. Empirismul respinge ipoteza conform căreia oamenii au idei cu care s-au născut, 
sau că orice se poate cunoaşte fără referinţă la experienţă. Alţii, precum Bergson, Rene Descartes (fondatorul de drept 
al raţionalismului), Baruch Spinoza, Gottfried Wilhelm Leibniz şi Immanuel Kant au susţinut dimpotrivă, că adevărul 
trebuie să fie determinat în virtutea forţei raţiunii şi nu pe baza credinţei sau a dogmelor religioase. 

Cu alte cuvinte punctul de vedere al cunoaşterii comune în această chestiune se apropie mai mult de empirism: 
cunoaşterea noastră despre lucruri izvorăşte din percepţia sensibilă. Părăsirea acestui punct de vedere implică, 
invariabil, raţionalismul. Această distincţie este regăsită încă în antichitatea greacă (unde, totuşi, părerea dominantă 
este că adevărul nu vine de la simţuri) şi până în filosofia modernă. In fond, această distincţie vizează răspunsul dat 
întrebării dacă există cunoaştere a priori sau prin raţiune pură. Kant pune capăt acestei dispute. Dacă empirismul va 
arăta că lucrurile pot influenţa intelectul în cunoaşterea lor, Kant va arăta că lucrurile se dau după intelectul nostru: 
cugetarea produce mai întâi forma obiectelor 26 . Tocmai de aceea le şi poate produce a priori. Gândirea reuşeşte în 
acest fel, după părerea gânditorului german, să-şi formuleze cunoaşterea în principii generale şi necesare. In 
consecinţă, raţiunea nu-şi scoate legile din natură, ci le prescrie ei, realitatea modelându-se după intelect şi nu invers. 

Kant este un Berkeley fără Dumnezeu - am putea fi îndreptăţiţi să spunem, în prelungirea binecunoscutei 
aserţiuni despre fenomenalism în general. Dar nu Kant este cel care a renunţat la Dumnezeu în explicaţiile sale, 
dimpotrivă, este cel care a încercat tocmai „salvarea" Lui, ca Fiinţă Supremă, sau Absolută, cum va spune Hegel, într- 



26 Cam în aceeaşi manieră gândea şi neokantianul Oswald Kulpe când, recunoscând faptul că deşi gândirea nu produce 
obiectul cunoaşterii, va considera că aceasta este totuşi spontană şi creatoare, contribuind prin activitatea ei la realizarea 
obiectului. El se va detaşa însă de idealism, considerând că faptele sesizate în experienţa conştientă presupun în mod necesar 
existenţa unor obiecte independente. însăşi continuitatea dezvoltării implică independenţa obiectului de împrejurarea că este 
gândit. Pentru Kulpe, obiectele reale nu sunt produse ale gândirii, ci au o existenţă proprie, iar temeiurile lumii obiectelor reale 
sunt aşezate pe legătura dintre factorul raţional şi factorul empiric. Presupunerea lumii exterioare, a oricărei realităţi, nu este 
posibilă decât ca produs al experienţei şi gândirii. 

o lume deja secularizată de empirişti 27 . Numai că, fidel principiului său întemeiat pe dihotomia dintre lumea 
fenomenelor care poate fi cunoscută şi cea noumenelor care rămâne incognoscibilă, a fost obligat să facă abstracţie de 
forma sau raţionalitatea internă a universului. 

Johann Wolfgang von Goethe a avut o vedere a lucrurilor mult mai clară decât a altor filosofi. După opinia sa, 
natura îşi dezvăluie de la sine enigmele, conţinutul ei logic. De aceea, el pretindea cercetării filosofice o ordonare a 
faptelor în aşa fel, încât un fapt să explice pe celălalt şi în chipul acesta să ne apropiem pe nesimţite şi fără a părăsi 
domeniul percepţiei de viziunea conexiunilor şi legilor imanente. Doar în măsura în care filosofia şi ştiinţa vor ţine 
seama de ordinea imanentă a lucrurilor va putea oferi omului imaginea lumii reale şi veridice şi nu parţiale şi 
reducţioniste, care să contribuie la depăşirea stării de criză prin care trece omul şi cultura contemporană 28 . 

Omul, afirmă aprioricii, nu se ridică la Dumnezeu de la inexistenţa lui Dumnezeu. Deşi o serie de experienţe 
psihologice umane pot să o apuce uneori pe calea aceasta, acest lucru nu trebuie confundat cu procesul logic însuşi 
prin care apare ideea de Dumnezeu. Spiritul uman stă întotdeauna în relaţie directă cu Creatorul transcendent, 
Susţinătorul şi Sfârşitul tuturor lucrurilor. Conştiinţa religioasă nu este o distilare a cunoaşterii empirice, care porneşte 
prin deducţie de la non-divin la Divin, mai degrabă, ce susţine că experienţa religioasă implică înţelegerea directă a lui 
Dumnezeu în spiritul lăuntric al omului. Cunoaşterea lui Dumnezeu rezultă dintr-o conştientizare directă, nu doar a 
propriei noastre existenţe în calitate de eu, din care se deduce prin analogie existenţa altor euri şi mai ales a lui 
Dumnezeu, ci mai degrabă o raportare la Dumnezeu, care caracterizează existenţa umană, încă de la început. 

Accentul pus pe cunoaşterea directă a lui Dumnezeu - pentru moment lăsăm la o parte problema dacă 
conştiinţa de sine a omului presupune de la început şi conştiinţa existenţei altor euri şi a lumii veşnice - leagă o dată 
mai mult gândirea modernă de discutarea aprioricului religios. Faptul că cunoaşterea lui Dumnezeu nu se deduce din 
non-divin, ci rezultă dintr-o relaţie originară divin-uman, în cadrul căreia începe viaţa conştientă a omului este cel 
puţin un aspect - deşi, cu siguranţă nu înseamnă totul - al discuţiei istorice a cunoaşterii apriorice a lui Dumnezeu. 
Accentul esenţial al teologiei crizei, în pofida teologiei tomiste, a fost acela de a reafirma relaţia divin-umană ca fiind 
o experienţă umană decisivă. 

însă ar însemna o falsificare a situaţiei reale dacă am reprezenta mişcarea teologică recentă ca reafirmând 
apriorismul religios în forma sa clasică şi tradiţională. Prin revenirea ei la cunoaşterea iniţială a lui Dumnezeu, 
nededusă din experienţă, ea reafirmă un aspect al apriorismului religios, în timp ce în alte privinţe importante nu 
reprezintă deloc o revenire la apriorismul religios, în sensul său istoric. Accentul pus pe cunoaşterea directă a lui 
Dumnezeu în experienţa umană nu este strict limitat la apriorici. Această întoarcere modernă înspre apriorism religios 
nu seamănă deloc nici cu experierea 29 patristică, ori cu teologia naturală revelată - ceea ce este susţinut în Scriptură ca 
şi cunoaştere naturală a lui Dumnezeu: Rom. 2.14. Direcţia spre care se îndreaptă această ramură a teologiei moderne 
este un intuiţionism 30 , ce se opune oricărei derivări a adevărurilor experienţei religioase şi morale din procesele 
intelectuale întemeiate exclusiv pe experienţă. 

O cale de acces înspre apriorismul creştin îl oferă Anselm şi binecunoscutul argument ontologic. Dacă 
apriorismul lui Anselm este clasificat în mod corect drept teologic-revelaţional sau filosofic-speculativ este o 
chestiune încă larg dezbătută. Contribuţia sa fundamentală, argumentul ontologic, a fost scos în evidenţă ca un 



Marcel Chelba, Introducere Critică. Despre posibilitatea Metafizicii, ca Ştiinţă, în perspectiva filosofiei critice 
kantiene, Crates, 2004, p. 95. 

D. Popescu, Raţionalitatea creaţiei..., p. 32. 

29 Termenul folosit de părintele Stăniloae pentru experienţa cunoaşterii personale directe şi continue a lui Dumnezeu. 
Vezi Pr. Prof.. D. Stăniloae, Teologia Dogmatică Ortodoxă, ediţia a Ii-a, EIBMBOR, Bucureşti, 1996, voi. I, p. 44 ş.a. 

30 Ca forme ale agnosticismului se prezintă şi curentele moderne, intuiţionalismul şi pragmatismul. Intuiţionismul, 
introdus în filosofie de Bergson şi Le Roy şi acceptat în teologie de protestantismul liberal şi modernismul catolic, afirmă că 
existenţa lui Dumnezeu ne este dată ca fapt intuit de conştiinţă şi nu mai este nevoie de o demonstrare a Lui prin raţiune. 
Cunoaşterea prin raţiune constituie o formă inferioară de cunoaştere şi e restrânsă numai la realitatea sensibilă, nu şi la cea 
suprasensibilă sau spirituală. 
Pragmatismul iniţiat de cunoscutul psiholog american William James afirmă că existenţa lui Dumnezeu este confirmată de trăirea 
psihică a suprasensibilului religios, căreia raţiunea nu are nimic a-i adăuga. "Experienţa religioasă, zice James, afirmă contactul cu 
realitatea divină. Acest contact ni-1 dă intuiţia directă a "invizibilului" căruia raţiunea abstractă nu are şi nu poate adăuga ceva". 
Atât intuiţionalismul, cât şi pragmatismul le răspundem că intuiţia directă o avem şi despre lumea fizică, ceea ce nu ne impiedică a 
o pune în raport cu mijloacele raţionale de cunoaştere. Iar dacă mijloacele raţionale nu sunt adecvate cunoaşterii fiinţei divine, nici 
nu li se cere această cunoaştere, ci numai recunoaşterea existenţei obiective a fiinţei divine. Apropriat intuitionalismului este si 
misticismul, care tăgăduieşte raţiunii amestecul in cunoaşterea divinităţii. Această cunoaştere este un dar special al intuiţiei direct 
prin actul creaţiei. De aceea e necesară, mai mult încă, ea este şi inutilă şi dăunătoare. Inutilă pentru credincios, căruia îi ajunge 
credinţa sa, inutilă pentru necredincios, a cărui necredinţa nu o poate înfrânge. Şi vătămătoare pentru că, sau raţionalizează 
credinţa, dezbrăcând-o de mister, sau semeţeşte raţiunea, ridicând-o până la Dumnezeu. Atitudinea misticismului este în vădită 
eroare. Cunoaşterea raţională a lui Dumnezeu e şi necesară, şi posibilă. De această cunoaştere s-a folosit întotdeauna Biserica şi 
ştiinţa teologică. Pentru mai multe detalii despre intuiţionism ca şi curent filosofic vezi Brower, Cadrul istoric, principiile şi 
metodele intuiţionismului, in Pârvu (ed.), Istoria ştiinţei, pp. 61-67. 

prototip al abordărilor reciproc exclusive. Metafizicienii afirmă că Anselm susţine o bază teoretică înnăscută pentru 
cunoaşterea lui Dumnezeu, care nu depinde de revelaţia iudeo-creştină. Teologia metafizică contemporană găseşte că 
Anselm este în favoarea limitării anti-intelectuale a întregii cunoaşteri a lui Dumnezeu la un răspuns al credinţei în 
faţa întâlnirii cu divinul. Un principiu de bază în teoria lui Anselm, care îl leagă în spirit mai degrabă de Augustin 
decât de Platon ca predecesor, de Luther şi Calvin mai degrabă decât de Descartes şi Hegel ca succesori, este 
încredinţarea lui că revelaţia divină şi nu filosofia ipotetică este aceea care oferă punctul de plecare pentru credinţă: ca 
şi creştini, noi nu filosofăm pentru a crede, ci credem ca să înţelegem. Dumnezeu însuşi constituie premisa vie din 
care se deduce existenţa Lui. De altfel, strict vorbind, Anselm nu ne face cadou un argument, o dovadă convingătoare 
a existenţei lui Dumnezeu. El îşi întemeiază pledoaria pe ceva fundamental; şi anume, pe faptul că omul posedă ideea 
de Dumnezeu din naştere, iar această idee ca atare presupune tocmai realitatea lui Dumnezeu. 

Distanţa dintre apriorism şi teologia naturală este una foarte scurtă şi asta tot datorită întemeietorului 
apriorismului. Construcţia platoniciană afirmă ceea ce revelaţia iudeo-creştină a pus întotdeaunna la îndoială, anume 
că forţa actuală de raţionare a omului este legată de revelaţia divină generală mai degrabă în mod devoţional decât prin 
rebeliune şi cădere. De vreme ce platonismul subscrie în mod optimist la ideea că natura umană nu este distrusă de 
înclinaţia păcătoasă a voinţei, se consideră că factorul aprioric, în combinaţie cu experienţa cotidiană, duc la o teologie 
naturală valabilă. Interesul raţional pentru supranatural, pe care platonismul îl împărtăşeşte cu apriorismul creştin şi 
care plasează ambele abordări în afara agnosticismului kantian, nu este, de aceea, singura trăsătură distinctivă a 
concepţiei platonice. 

Ce ne întăreşte nouă scepticismul de a ne apropria acest apriorism religios modern de experierea lui 
Dumnezeu este faptul că şcoala intuiţională este ostilă conceptului de idei înnăscute şi de forme cognitive apriorice. 
De altfel, argumentul că ideea omului despre Dumnezeu implică realitatea lui Dumnezeu nu poate scăpa decât pe două 
căi de sprijinirea Absolutului pe relativ. Una, este panteistă şi Anselm o evită; cealaltă este teistă. Idealismul 
speculativ din timpurile moderne a încercat să reţină forţa argumentului ontologic subliniind într-un mod profund 
nebiblic că ideile omului constituie o parte a gândirii divine. Gândirea umană este văzută, deci, ca un aspect al gândirii 
ontologice în sens absolut. O astfel de sprijinire a argumentului ontologic distruge în acelaşi timp posibilitatea şi 
necesitatea unei revelaţii miraculoase speciale, din cauza ontologiei ei moniste. Acest argument dezvoltă, în concluzie, 
cunoaşterea înnăscută a lui Dumnezeu prin scoaterea teologiei în afara oricărei legături cu revelaţia biblică specială. 
Chiar dacă e oferită uneori în sprijinul concepţiei creştine despre Dumnezeu, ea duce până la urmă la o „teologie 
ontologică" ce perverteşte revelaţia iudeo-creştină, căci argumentul ontologic în acest cadru non-biblic uneşte ideile 
umane şi mintea Absolută printr-o imanenţă divină radicală, mai compatibilă su filosofia panteistă decât cu teologia 
creştină. 

Pentru a putea face trecerea la capitolul următor al investigaţiei noastre în lumea teologilor moderni şi 
postmoderni trebuie să lămurim următorul aspect: există - în cazul acestei posibilităţi a cunoaşterii lui Dumnezeu - şi 
o compatibilitate între adevărul creştin (adevărul revelat) despre Dumnezeu pe de o parte şi conştiinţa sau cunoaşterea 
universală a lui Dumnezeu de către om pe de alta sau, dimpotrivă există o neconcordanţă şi chiar o serioasă ruptură 
între ele aşa cum de altfel vede teologul protestant Karl Barth. Concepţia discutabilă a lui Barth este reflectată de către 
Helmut Gollwitzer, care exclude revelaţia generală a lui Dumnezeu, respinge orce posibilitate inerentă a omului de a- 
L înţelege pe Dumnezeu, neagă orice legătură între Dumnezeul Bibliei şi ceea ce cunoaşte omul despre Dumnezeu în 
afara revelaţiei creştine şi susţine că numai prin confruntare şi prin revelaţie specială primeşte omul descoperirea lui 
Dumnezeu, de care până atunci este complet ignorant. Aşadar „Dumnezeul mort cu adevărat" este Dumnezeul 
metafizic al necreştinilor 31 . 

Asupra raportului dintre cunoaşterea logico-discursivă şi cunoaşterea religioasă teologii nu stabilise o 
contradicţie. Aceste două feluri de cunoaştere nu se exclud, pentru că trăirea religioasă nu exclude raţiunea, nu i se 
substituie, şi nu-i neagă competenţa în sfera imamentului, şi chiar în ceea ce îl priveşte pe Dumnezeu. Cunoaşterea 
prin unirea cu Dumnezeu depăşeşte însă pe cea dobândită pe cale logico-discursivă. 1 se suprapune ca o cunoaştere 
supraraţională, ajutată de harul divin pe de o parte, şi de efortul purificării ascetice pe de altă parte. Ea poate fi socotită 
supra-raţională şi nu prelogică sau antiraţională. 

1.2. Sursele opoziţiei dintre o teologie a naturii şi teologia naturalia 

Un foarte interesant punct de vede în privinţa adoptării şi a finalităţii revelaţiei naturale îl are teologul 
protestant Cari Henry care o priveşte ca pe descoperire a vinovăţiei, nicidecum ca răsplată a continuării relaţiei cu 
omul. El spune că „desigur, nici Scriptura, nici experienţa umană nu garantează că omul în păcat, ca receptor al 
revelaţiei generale a lui Dumnezeu, poate transforma această revelaţie în adevăr nediluat despre Dumnezeu, adică într- 



31 Helmut Gollwitzer, The Existence ofGod as Confesed by Faith, Westminster Press, Philadelphia, 1965, pp. 121, 135, 
141, 152 etc. 

o „teologie naturală". Dumnezeu declară că revelaţia Lui generală adresată omului are cu totul alt rezultat. Omul 
păcătos nu transformă descoperirea generală a lui Dumnezeu în „dovezi" ale existenţei Dumnezeului celui viu, ci într- 
o ocazie de revoltă şi înstrăinare. Biblia leagă revelaţia universală sau generală a lui Dumnezeu nu de „teologia 
naturală", ci de vinovăţia omului (Romani 1.20). Accentul nu cade pe faptul că omul căzut nu mai poate discerne 
adevărul lui Dumnezeu în revelaţia generală; apostolul Pavel leagă revelaţia universală a lui Dumnezeu în natură „de 
la facerea lumii" de mânia lui Dumnezeu, pentru că omul înăbuşă mereu adevărul în nelegiuire (Romani 1.18)" 32 . 

Vom descoperi în continuare tocmai acele surse ale opoziţiei dintre învăţătura ortodoxă ce susţine o teologie a 
naturii - nici măcar o revelaţie naturală - şi teologia naturală din doctrinele şi teologiile apusene. 

1.2.1. Revelarea lui Dumnezeu în natură 

Distincţia dintre revelaţia supranaturală şi cea naturală stă pe o fundaţie solidă. Revelaţia naturală este ştiinţa 
lui Dumnezeu însuşi: atât de departe cât poate să ajungă mintea omului prin propriile sale eforturi la o concluzie 
definită despre Dumnezeu şi natura Sa - este desemnat întotdeauna prin adjectivul naturala Faptul că Dumnezeu S-a 
descoperit lui Moise, poporului lui Israel, că a vorbit prin prooroci nu reprezintă un standard obiectiv, un tipar pe care 
îl urmăreşte fără echivoc Dumnezeu din cauza lipsei de alternative; în niciun caz. Acest traseu ales de El este fără doar 
şi poate rezultatul libertăţii Sale de a Se revela oricui doreşte şi în orice modalitate o consideră optimă. 

Biblia însăşi atestă varietatea considerabilă a activităţii revelatoare a lui Dumnezeu prin descrierea descoperii 
divine nu doar printr-un singur termen particular, ci cu ajutorul unei vaste game de concepte descriptive. Citim în 
Scriptură despre momente diferite, moduri diferite şi aspecte diferite ale descoperirii date de Dumnezeu 34 . Brunner 
vorbeşte despre „marea varietate de cuvinte... fapte şi procese" care ţin de relatarea scripturală a revelaţiei. „Dumnezeu 
Se auto-revelează prin îngeri", scrie el, „prin vise, prin oracole (cum ar fi Urim şi Tumim), prin viziuni şi exprimări, 
prin fenomene naturale şi prin evenimente istorice, prin îndrumări minunate date fiinţelor umane şi prin cuvintele şi 
faptele proorocilor. Mai presus de întregul Nou Testament stă Persoana, viaţa, suferinţele, moartea şi învierea lui lisus 
Cristos, Fiul lui Dumnezeu, ca ultimă auto-manifestare a lui Dumnezeu.. .Sfânta Scriptură.. .nu numai că vorbeşte, dar 
ea însăşi este revelaţia" 35 . 

Este clar că Dumnezeu îşi rezervă dreptul de a alege momentele şi căile prin care Se descoperă pe Sine 
creaturilor Sale; El însuşi determină revelaţia într-o varietate uimitoare de moduri. „Domnul i S-a arătat" lui Avraam 
(Facere 18.1); El „S-a pogorât în stâlpul de nor.. .şi a chemat pe Aaron şi pe Măria" (Numeri 12.5); Avraam este 
chemat să întemeieze o nouă naţiune pe când încă era cetăţean al ţării păgâne Haldeea; Moise este însărcinat să scoată 
Israelul din robia egipteană pe când încă era cioban în Madian; Hristos Cel înviat îl confruntă pe Saul din Tars pe când 
acesta prigonea Biserica ş.a. Multitudinea formelor de revelare sfidează reducţia simplistă. Şi dacă Dumnezeu 
consideră de cuviinţă să se descopere şi prin universul creat de El altfel decât prin prooroci şi apostoli, altfel decât prin 
istorie sau conştiinţă şi, mai diferit, prin Mântuitorul Hristos, aceasta desfiinţează întru totul declaraţiile 
fundamentaliste extreme ale multor culte creştine care identifică revelaţia lui Dumnezeu exclusiv cu Biblia, umbrind 
întreaga gamă a descoperirii divine. Deşi accentuarea protestantă că Biblia constituie singura revelaţie pe care o are 
omul ţinteşte la păstrarea unei mult neglijate şi foarte importante faze a revelaţiei lui Dumnezeu, ea este totuşi o 
prezentare mult prea simplistă a descoperiri divine. Nimeni nu este autorizat să pună vreuna dintre aceste diversităţi 
ale revelaţiei divine mai presus de celelalte, să efectueze o dihotomie în descoperirea divină sau să izoleze un element 
de celelalte. Nimeni nu are libertatea să fragmenteze ori să diminueze vreun aspect al revelaţiei divine, slăbind astfel 
sau poate chiar anulând fără voie importanţa întregului. Şi totuşi, nimic nu e mai caracteristic pentru teologia 
protestantă modernă recentă decât tendinţa de a preţui şi de a proclama numai anumite faţete ale descoperirii divine şi 
de a subestima Scriptura ca formă cu autoritate divină a revelaţiei în zilele noastre. 

1.2.2. Natura: nu doar context vivific, ci şi mediu al descoperirii permanente a lui Dumnezeu 

Am numit-o astfel în contextul învăţăturii părintelui Stăniloae care consideră că revelaţia supranaturală se 
desfăşoară şi îşi produce roadele în cadrul celei naturale, ca un fel de ieşire mai accentuată în relief a lucrării lui 
Dumnezeu, de conducere a lumii fizice şi istorice spre ţinta pentru care a fost creată, după un plan stabilit din veci" 36 . 
Dar atât omul, cât şi cosmosul sunt produsul unui act de creaţie mai presus de natură al lui Dumnezeu şi sunt 
menţinuţi în existenţă de Dumnezeu printr-o acţiune de conservare, care de asemenea are un caracter supranatural. Dar 
acestei acţiuni de conservare şi de conducere a lumii spre scopul ei propriu îi răspund şi o putere şi o tendinţă de 



32 Cari F. H. Henry, Dumnezeu, revelaţie şi autoritate, Editura Cartea Creştină, Oradea, f.a., voi. II, p. 107. 

33 Catholic encyclopedia, topic: Moral theology, sursa: http://www.newadvent.org/cathen/14601a.htm. 

34 Henry, op.cit., voi. II, p. 98. 

Emil Brunner, Revelation and Reason, Westminster Press, Philadephia, 1946, p. 21. 
36 Stăniloae, TDO, voi. 2, p. 11. 



autoconservare şi de dezvoltare dreaptă a cosmosului şi a omului. Din acest punct de vedere cosmosul şi omul pot fi 
consideraţi ei înşişi o revelaţie naturală. 

Dacă revelaţia are acest caracter integrativ cu toate formele sale pe care Dumnezeu, în pronia Sa, le foloseşte, 
atunci se poate înţelege cu uşurinţă cum o trăsătură selectată a descoperirii atotcuprinzătoare a Lui poate să deţină o 
fascinaţie specială pentru un sistem teologic sau altul, sau să apară deosebit de semnificativă într-un anume context 
filosofic sau situaţie istorică. Din această cauză şi natura are resursele necesare pentru a produce un sistem teologic 
întreg, de sine stătător, teologia naturală. în eşecul teologilor recenţi de a recupera întreaga panoramă a revelaţiei 
divine, marea frământare a teologiei contemporane se datorează permanentei reajustări a proiecţiilor compromise ale 
revelaţiei divine de către savanţii mediatori ai trecutului revent. 

începând cu era post-carteziană, gânditorii occidentali au făcut o distincţie netă între natură şi istorie, pe când 
autorii Vechiului Testament ebraic şi al Noului Testament le-au văzut ca pe un domeniu unitar al scopului şi acţiunii 
suverane a lui Dumnezeu. Această unitate a naturii şi istoriei în slujirea scopului şi planului lui Dumnezeu este un 
motiv biblic inevitabil. 

Cu tot accentul pus pe revelaţia generală a lui Dumnezeu în istorie şi în mintea omului, expunerea biblică nu 
exclude în niciun fel universul cosmic ca tărâm al descoperirii divine permanente. „Concepţia despre un Dumnezeu 
care lucrează în istorie este inseparabil legată de manifestarea Lui în fenomenele naturale. El este ceea ce natura, ca şi 
istoria, îl arată a fi, iar natura constituie limbajul Lui specific" 37 . Şi dacă ar încerca cineva să facă această dihotomie de 
care pomeneam între teologia naturii şi celelalte căi revelaţionale, expunerea vechitestamentară nu îi permite sau nu îi 
lasă loc pentru aceasta; putem spune chiar că Vechiul Testament, cu mult mai mult decît Noul, emană această teologie, 
apropiindu-i pe evrei de multe ori de cultele antice naturiste. Dacă unii savanţi critici protestanţi susţin că evreii nu au 
avut o concepţie distinctă asupra naturii sau că au împărtăşit pur şi simplu concepţia religiilor naturale ale lumii 
semitice antice, această afirmaţie nu poate fi făcută decât de către cei care refuză categoric orice concepţie evreiască 
distinctă asupra revelaţiei, sau de către cei care o corelează unilateral doar cu evenimentele istorice ale poporului ales, 
şi nu cu revelaţia cosmică. Afirmaţii precum cea a lui Victor Monod 38 că evreii au considerat că universul material 
este doar un decor temporar şi un fundal detaşabil pentru drama divin-umană nu pot sta alături de viziunea naturalistă 
pe care încearcă s-o creeze Biblia. De fapt ea subliniază chiar activitatea revelatoare a lui Dumnezeu prin natură. 

Pe de altă parte comunicările biblice cu privire la activitatea divină din natură sunt mult mai profunde şi foarte 
diferite de alte culte antice ale vremii. Este drept că ceea ce vom spune în continuare ar putea părea că încurajează 
afirmaţii ca cele de mai sus, însă asta nu este întru totul adevărat. Dacă, pe de o parte religia israelită ridică natura 
alături de profeţi şi îngeri în destăinuirea acţiunii divine, pe de altă parte tot ea interzice privilegierea naturii de a sta 
deopotrivă cu divinitatea, aşa cum se întâmplă cu alte culte, naturaliste, ale vremii. Divulgarea acţiunii Creatorului 
asupra sa este singurul merit pe care religia mozaică i-1 recunoaşte naturii, mai departe atitudinea sa este categorică: 
evreilor li s-a interzis pe cale divină să confecţioneze orice fel de reprezentări picturale ale lui Dumnezeu şi să I se 
închine, să-L reprezinte prin „vreo înfăţişare a lucrurilor care sunt în cer sus, sau jos pe pământ, sau în apele cele mai 
de jos ale pământului" (Ieşire 20.4). Prin asta reprezentarea scripturală diferă de monismul religiilor antice asiatice, 
care-1 consideră pe om o simplă manifestare a naturii - ca în brahmanism - sau într-o corelaţie cu ea până la diluarea 
eului în natură prin pierderea propriei semnificaţii (budism). 

Această concepţie îl încurajează pe om să se detaşeze de natură ca nu cumva aceasta să-1 prindă în capcană, în 
cursa de a deveni el însuşi interior naturii; omul ştie că poate mai mult, e făcut pentru mult mai mult. Dacă natura se 
află în afara omului şi pe deasupra este cu totul diferită şi inferioară lui, omul transcende natura şi se simte liber s-o 
manipuleze şi s-o exploateze potrivit scopurilor sale. 

Pornind de la contrastul între aceste concepţii şi ceea ce afirma anterior, că şi natura este mediul descoperirilor 
divine, ajungem la nevoia de a le împăca într-un fel şi asta nu doar în discursul de faţă, ci întreaga lume teologică 
contemporană a simţit această nevoie stringentă, de a relansa teologia de pe noi trambuline, unele mai „umane" şi mai 
puţin mistice, de a relua dialogul cu ştiinţele naturale şi de a crea punţi de legătură cu acestea pentru salvarea omului 
modern, savant, ne-teolog şi sceptic la valorile supra-naturalului transcendental. Desigur, teologii moderni şi-au 
concentrat prea mult interesul asupra revelaţiei din istorie în detrimentul naturii. Şi, în locul abandonării cosmosului în 
seama ştiinţelor naturale, situaţia curentă reclamă o teologie a naturii. 

Cum trebuie deci - contemplând aceste viziuni contradictorii - să se considere omul în raport cu lumea, cu 
cosmosul: ca parte a lui sau ca distinct de el? Dar această dilemă a multor teologi contemporani porneşte de la 
premise greşite, de la neînţelegerea corectă şi completă a teologiei biblice: este evident că nu percepem natura ca pe 
un întreg, ci o considerăm numai în măsura în care avem relaţii directe cu ea. E clar însă că natura este mult mai mult 
decât o simplă realitate concretă, un context vivific care se lasă cunoscută de experienţa senzorială şi atât. Teologia 
naturii şi-a dat seama de asta şi îi acordă statutul potrivit şi cuvenit: instrument şi mediu al descoperirii permanente a 
lui Dumnezeu. 



37 H. Wheeler Robinson, Inspiration and Revelation in the Old Testament, p. 4 cf Henry, op. cit., voi. II, p. 115. 

38 V. Monod, Dieu dans Vunivers, Librairie Fischbacher, Paris, 1933, p. 16. 

1.2.3. Natura devine instrument revelativ prin lucrarea Duhului Sfânt 

Una dintre premisele cunoaşterii lui Dumnezeu în general şi a cunoaşterii naturale în particular fusese 
enunţată ca fiind înzestrarea ontologică a omului cu capacitatea de a înţelege şi discerne informaţiile care îi parvin din 
exterior. Revelaţia naturală ni se dă prin toate lucrurile create de Dumnezeu, din lumea exterioară sau cea lăuntrică 
omului, iar acesta poate cunoaşte pe Dumnezeu şi pe această cale, în chip natural, prin puterile lui fireşti de 
cunoaştere, primite de la Dumnezeu, adică prin conştiinţă, intuiţie sau raţiune, înţeleasă ca judecată 39 . 

Faţă de abordările teologilor protestanţi pe care le-am contruntat pentru a aduna materialul lucrării de faţă, 
teologia ortodoxă emană o singură intenţie atunci când purcede la expunerea revelaţiei (teologiei) naturale: aceasta nu 
este o parte distinctă a teologiei, nici nu se naşte abia acum ca ramură a ei şi ca răspuns la misticizarea teologiei, ci 
face parte dintr-o viziune integralistă, scripturală anume că revelaţia naturală e cunoscută şi înţeleasă deplin în lumina 
revelaţiei supranaturale; sau revelaţia naturală e dată şi menţinută de Dumnezeu în continuare printr-o acţiune a Lui 
mai presus de natură. Ce vrea să spună oare părintele Stăniloae prin această înţelegere deplină a revelaţiei naturale în 
lumina celei supranaturalei Este evidentă introducerea unui raport de subordonare a celor două forme ale revelaţiei, 
numai că el trebui abordat cu mare atenţie ca să nu se ajungă din nou acolo de unde am plecat în subcapitolul anterior: 
de la neglijarea teologiei naturale ca neavând nimic interesant, nou sau superior de spus faţă de teologia supranaturală, 
văzută astfel superioară şi, mai ales, diferită de prima. Aşa cum s-a afirmat despre Părintele Stăniloae, el este 
promotorul unui optimism gnoseologic, care pare să contrasteze cu realitatea vieţii ştiinţifice contemporane. Părintele 
pleacă de la o afirmaţie atribuită Sfântului Maxim Mărturisitorul, după care Revelaţia supranaturală este doar 
încorporarea Revelaţiei naturale în persoane şi acţiuni istorice . Pare că exprimarea Sfântului Maxim este una 
radicală, ce ar putea genera îndoieli cu privire la valoarea în sine a conceptului de Revelaţie supranaturală, dar 
Părintele Stăniloae subliniază imediat 41 necesitatea folosirii acestuia, ca urmare a persistenţei unei înţelegeri vagi a 
conceptului de Revelaţie naturală, urmând ca în capitolul special destinat, să arate că Revelaţia supranaturală aduce 
omului conştiinţa păcatului 42 , provocându-1 la a deschide auzul pentru chemarea la dialog din partea lui Dumnezeu, şi 
a da un răspuns acestei chemări. Dacă, într-adevăr, Creaţia văzută a fost rostuită, la început, pentru a fi mediul prin 
care Dumnezeu vorbeşte cu omul, şi dacă prin căderea protopărinţilor, ea a devenit opacă, atunci putem înţelege cum 
este această chemare la dialog unică (în sensul că Revelaţia este unică), cum de ajunge mesajul lui Dumnezeu la om, 
pe calea creaţiei, încărcat de zgomote, de tot felul de bruiaje şi distorsiuni şi cum a putut Dumnezeu, prin anumite 
persoane şi acţiuni istorice, să transmită omului mesajul coerent, lipsit de paraziţii induşi de mediul, devenit incoerent, 
al creaţiei. 

Dacă prin raportarea la revelaţie teologia naturii i se integrează sau chiar crează fondul de plecare al său, în 
ceea ce priveşte raportul cu inspiraţia - revelaţia naturală o subordonează, folosind-o ca instrument de descifrare. 
Puterile sufleteşti, „ochii sufletului" uman, nu mai pot descifra mesajul deja încriptat dincolo de suprafaţa senzorială a 
lumii, astfel ca „cei ce văd să nu vadă şi cei care aud să nu audă, nici să înţeleagă" (Matei 13.13-14 cf. cu Isaia 6.9). 

Urmare a păcatului pierderea intuiţiei şi a înţelegerii cuvintelor divine ascunse în substanţa creaţiei nu poate fi 
recâştigată prin nicio metodă umană, firească, „minţile lor s-au învârtoşat până în ziua de azi..." (2 Corinteni 3.14). In 
acest sens nicio ştiinţă sau filosofie nu ar putea vreodată singură să ajungă la adevăruri despre Dumnezeu, ci numai 
luminate de credinţă şi de conlucrarea Duhului, fiindcă „acelaşi văl rămâne până azi, neridicându-se, căci el se 
desfiinţează prin Hristos". De aceea putem afirma cu certitudine că această cunoaştere naturală a lui Dumnezeu nu are 
caracter autonom 43 , ci se datorează atât Cuvântului divin, „Care luminează pe tot omul, care vine în lume" (loan 1.9), 
cât şi Duhului lui Dumnezeu, „Care Se purta peste ape" (Facere 1 .2) ca să menţină toate lucrurile în unitate reciprocă 
şi pe ele cu Dumnezeu. In acest sens Sfântul Maxim Mărturisitorul ne spune: „nici harul dumnezeiesc nu produce 
iluminările cunoştinţei, dacă nu e cineva în stare să primească iluminarea prin puterea naturală, nici capacitatea de 
primire a acestuia nu produce iluminarea cunoştinţei fără harul care să o dăruiască" 44 . Este clar că fără lumina 
duhovnicească nu ar primi mintea omenească niciodată vreo vedere duhovnicească 45 , căci Duhul lui Dumnezeu nu 
lipseşte din nicio făptură 46 . Cunoaşterea lui Dumnezeu prin revelaţia naturală, ca şi creaţia însăşi, nu are caracter 
autonom, ci teonom, fiindcă este luminată de Cuvântul Tatălui prin Duhul Sfânt. 47 



39 D. Popescu, Iisus Hristos Pantocrator, p. 44. 

40 Stăniloae, TDO, voi. I, p. 11. 
Ibidem, p.12. 

42 Ibidem, p. 324. 

43 D. Popescu, op. cit, p. 44. 

44 Sf. Maxim Mărturisitorul, Răspunsuri către Talasie, în Filocalia, voi. III, Sibiu, 1944, p. 312. 

45 Ibidem, p. 314. 

46 Ibidem, p. 48. 

47 D. Popescu, op. cit, p. 45. 

Diferenţa categorică între învăţătura ortodoxă şi teologiile apusene este remarcabilă (şi) aici, în privinţa 
revelaţiei naturale. Pe de o parte stă opinia sfinţilor părinţi răsăriteni care afirmă unitatea şi chiar identitatea revelaţiei 
naturale şi a celei supranaturale - concepte care oricum au fost introduse pe calea filosofiei scolastice - arătând că 
"legea naturală este aceeaşi cu cea scrisă, când ea se diferenţiază şi concretizează înţelepţeşte prin simboluri în făptuire 
şi iarăşi, cea scrisă, aceeaşi cu cea naturală, când devine prin raţiune şi contemplaţie unitară şi simplă şi liberă de 
simboluri în cei vrednici în virtute şi cunoştinţă, [care] s-au arătat duhovniceşte ca cei de sub lege, care înlăturau litera 
ca pe un acoperământ al Duhului" 48 . Pentru teologia ortodoxă nu există scindare, ci unitate, nu există forme (variante) 
ale revelaţiei, ci căi alese de Dumnezeu ca să îşi descopere voia Sa. Se poate vorbi totuşi atât de o revelaţie naturală, 
cât şi de una supranaturală, numai într-atât cât privim că lucrarea lui Dumnezeu în cadrul revelaţiei naturale nu e la fel 
de accentuată şi de vădită ca în cea supranaturală. Ca urmare Revelaţia supranaturală restabileşte numai direcţia şi dă 
un ajutor mai hotărât mişcării întreţinute în lume de Dumnezeu prin revelaţia naturală. 49 Pentru părinţii răsăriteni este 
evidentă cursivitatea lucrării lui Dumnezeu de a Se descoperii creaturii Sale mult iubite, omul: i-a vorbit firesc, natural 
întru început şi numai în urma distorsionării acestei căi fireşti de către păcat a trebuit să o suplinească, să o accentueze 
pe cale supranaturală; nu i-a comunicat nimic diferit decât îi spunea în Eden şi via naturalia. 

Pe de altă parte Teologia naturală, promovată de scolastică, a făcut abstracţie de raţionalitatea interioară a 
creaţiei şi a conceput natura în funcţie de substanţialismul aristotelic, care rămâne amorf şi omogen în esenţa lui. 
Astfel teologia naturală consideră că lumea văzută are caracter autonom, iar Dumnezeu rămâne izolat în propria Sa 
transcendenţă, în mod deist. 

Această expunere cu tendinţă secularizantă - finalitate petrecută în cele din urmă în Occident - are explicaţiile 
sale conjuncturale, dar asta nu îi schimbă cu nimic conţinutul dihotomic. Scolastica, prin persoana celui mai ilustru 
reprezentant al său, Sf. Thoma d'Aquino, a profitat de doctrina lui Aristotel afirmând că omul şi lumea aparţin 
exclusiv ordinului natural şi sunt opuse supranaturalului. El consideră că acestea sunt create de Dumnezeu, dar nu -şi 
au rădăcina în Dumnezeu. Energiile divine nu acţionează direct în creaţie. Lucrarea lui Dumnezeu asupra lumii se face 
prin calea harului, prin căile oficiale stabilite de Biserică. Dumnezeu e conceput ca actus purus, în El nexistând putere 
(potentă, putinţă). « Puterea » (potentiă) e o imperfecţiune a fiinţei create, o dovadă a confuziei cu non-fiinţa. Astfel se 
creează un sistem înlănţuit ce izolează lumea naturală, în care natura spirituală a omului este renegată. Patristica 
răsăriteană în expresia sa clasică a păstrat tradiţia platoniciană. 50 

Părintele Stăniloae explică această introducere dihotomică a swpra-naturarului în şi peste natural ca 
intervenind "în urma păcatului, [oamenii] au înclinat să vadă universul ca o realitate în sine, nu ca o ţesătură de cuvinte 
sau de porunci consistente ale lui Dumnezeu (...) a fost necesară legea scrisă a poruncilor directe pentru a li se face 
oamenilor străveziu Dumnezeu nu numai prin ele, ci şi prin natură. Numai cei nerobiţi total de păcat au putut vedea în 
legea nescrisă dinainte de legea scrisă cuvintele personale ale lui Dumnezeu (...) Iar la urmă era necesar ca, după ce 
Şi-a făcut auzite cuvintele Sale, să Se arate însuşi Cuvântul, sau Cuvântul cel personal, prin întrupare. Legea naturală 
duce spre cea scrisă (desigur nu prin ea însăşi), iar cea scrisă luminează pe cea naturală. (...) Sfinţii dinainte de legea 
scrisă nu cunoşteau pe Dumnezeu în mod simplu, din natură, ci din convorbiri cu Dumnezeu. Sfântul Maxim înţelege 
prin legea naturală aceste convorbiri, (...) pentru că ei se întâlneau cu El oarecum prin natură, văzută cu un ochi 
devenit văzător cu Duhul de care erau umpluţi. Ei înţelegeau din cuvintele puţine (...) multitudine de cuvinte sau de 
porunci (...) legea scrisă face pe Dumnezeu străveziu şi auzit în inima celui curat" 51 . Vorbind despre cosmos, Părintele 
Stăniloae nu se referă la o entitate cu o armonie autonomă sau automată (care sunt accepţiuni ale păgânismului antic 
sau modern), ci la realitatea creaţiei văzute, a cărei armonie este dată de permanenta lucrare a lui Dumnezeu, în cele 
mai intime măruntaie ale ei, şi care are ca scop căutarea, trăirea şi înţelegerea ei de către om. 

Trebuie bine conturate aceste două structuri expoziţionale asupra încriptării mesajului în natură, fiindcă, deşi 
par să dorească acelaşi lucru - includerea creaţiei în lucrarea lui Dumnezeu de descoperire a Sa - ele au doar acelaşi 
punct de pornire, creaţia participă la această lucrare revelatoare, itinerariul şi finalităţile lor sunt în total dezacord. 

1.2.4. Teologia naturală 

Teologia naturală este o ramură a teologiei bazată pe raţiune şi pe experienţa ordinară, explicând raţionalitatea 
lucrurilor divine, ca părţi şi componente ale lumii fizice. Ea se distinge de teologia revelată, bazată pe Scriptură şi pe 
experienţa religioasă de tot felul şi, de asemenea, se distinge de teologia transcendentală, teologia a priori-smului 
raţional (vezi filosofia lui Immanuel Kant). 

Printre cei care au participat la constituirea acestei ramuri de teologie -filosof ie amintim aici mai important pe 
Marcus Terentius Varro (116-27 în.H.) care, în lucrarea sa (pierdută) Antiquitates rerum humanarum et divinarum, 



48 Pr. Prof. Dr. Ion Bria, Dicţionar de Teologie Ortodoxă, ediţia a Ii-a, EIBMBOR, Bucureşti, 1994, p. 336. 

49 Stăniloae, op. cit, p. 11. 

50 Nicolae Berdiaev, Spirit şi libertate, Editura Paideia, 1996, Colecţia de studii şi eseuri, cap. I. 

1 1. Bria, Curs de Teologie Dogmatică şi Ecumenică, Editura Universităţii "Lucian Blaga", Sibiu, 1997, p.150. 

stabilea distincţia între trei feluri de teologie: civilă (politică) (theologia civilis), naturală (fizică) (theologia 
naturalis) şi cea mitică {theologia mythica). Teologii tipului civil sunt "oamenii", care întreabă cum se raportează zeii 
la viaţa de zi cu zi şi la stat (cultul imperial). Cei din teologia naturală sunt filosofii, întrebând despre natura zeilor, iar 
teologii mitici sunt poeţii, creatori de mitologie. Această terminologie a lui a intrat în tradiţia stoică şi mai târziu a 
folosită de Fericitul Augustin de Hippo. Soluţia lui Varro este una materialistă (epicureică) reducându-i pe zei la 
efecte în lumea fizică (physikos). St. Augustin de Hippo îl citează pe Varro frecvent în lucrarea De civitate Dei, 
traducând termenul lui Varro de physikos cu latinescul naturalis. 

Printre mai mulţi alţi filosofi şi teologi implicaţi în cristalizarea şi dezvoltarea teologiei naturale îl găsim apoi 
- mai interesant de remarcat pentru ideile epatante aduse în prim-planul activităţii sale - pe Thomas Malthus care 
publică în 1798, la prima ediţie a lucrării An essay on the principie of population, două capitole de teologie naturală 52 . 
In acestea Malthus argumentează că revelaţia „a renunţat la aripile plutitoare ale intelectului", drept pentru care nu a 
mai lăsat niciodată „dificultăţile şi dubiile unor părţi din scriptură" să interfereze cu lucrarea sa (interesant că opera sa 
a fost citată de Charles Darwin şi Alfred Russel ca fiind inspirată). De asemenea Thomas Paine a stabilit (în lucrări 
precum Deismul şi Era raţiunii; 1794-1807) că în multe cazuri creştinismul şi iudaismul ne cer cu necesitate să 
renunţăm la „raţiunea dată nouă de Dumnezeu" pentru a putea accepta revendicările lor la revelaţie. 

Teologia naturală este deci parte a filosofiei religiilor, care se ocupă de descrierea naturii zeilor sau, în 
monoteism, de argumentarea atributelor lui Dumnezeu şi, în special, a existenţei lui Dumnezeu, pe baze pur filosofice, 
adică fără să recurgă la niciun ajutor special sau implicit al revelaţiei supranaturale. Nu încercăm să facem aici o 
analiză extinsă a teologiei naturale, neinteresând subiectul nostru nici argumentele folosite de această ramură a 
teologiei apusene şi nici temele pe care le abordează aceasta, ci numai premisele de la care pleacă aceasta ca 
alternativă a teologiei apusene la varianta propusă de învăţătura ortodoxă a revelaţiei naturale (teologia naturii). 

Toma d'Aquino afirmă că deducţiile adecvate şi valabile dintr-o observaţie empirică a omului şi a naturii 
dovedesc în mod convingător existenţa lui Dumnezeu. în dezvoltarea demosntraţiei empirice în favoarea teirmului, 
ţelul mai alrg al lui d'Aquino a fost de a-1 pregăti pe omul natural, odată convins de existenţa lui Dumnezeu cu 
ajutorul raţiunii sale şi în afara revelaţiei divine, să accepte adevărul revelat pe cale supranaturală. 

în teologia romano-catolică se menţionează de obicei în primul rând aşa-numita cunoaştere naturală despre 
Dumnezeu, în care Dumnezeu, aşa cum a afirmat Conciliul Vatican l 53 (Conciliu (1870) a acordat sprijin fără rezerve 
expunerii tomiste a teologiei naturale) poate fi cunoscut cu certitudine în lumina raţiunii naturale chiar şi în absenţa 
unei revelaţii autentice 54 . Acelaşi Conciliu propune încă două forme de cunoaştere a lui Dumnezeu, pe cale 
revelaţională (prin cuvânt) şi prin istorie; aceste ultime două modalităţi fiind abordate, expuse şi interpretate şi de 
Conciliul 11 Vatican, în detrimentul primei căi, care rămâne deci, în acest fel, întemeiat numai pe ceea ce s-a spus deja 
anterior. 

Pentru a nu se crede cumva că aducem vreo acuză de neconformitate a teologiei naturale cu învăţătura despre 
revelaţia naturală trebuie subliniat că cea dintâi nu are în niciun chip pretenţia de a stabili adevăruri de credinţă sau de 
a investiga misterul divin; romano-catolicismul recunoaşte din capul locului în orice manual de teologie naturală că O 
înţelegere a misterului lui Dumnezeu poate aparţine doar teologiei revelate . Cu alte cuvinte chiar dacă o numim 
teologie naturală sau, mai târziu, revelaţie naturală, pentru învăţătura romano-catolică înseamnă acelaşi lucru: 
cunoaşterea lui Dumnezeu pe cale raţională, printr-un efort strict uman, în afara intervenţiei unei iluminări 
revelaţionale. Metoda teodiceei pe care o foloseşte teologia naturală are mesajul comun cu învăţătura omoloagă 
ortodoxă: „Metoda este crescătoare (de jos în sus), pleacă de la lucrurile comune tuturor, şi urmează gândirea umană, 
îşi pune întrebarea lucrurilor şi apoi urcă la Dumnezeu. E o metodă tradiţională: Conciliul Vatican I: "(...) se poate 
cunoaşte şi demonstra existenţa lui Dumnezeu plecând de la lucrurile create" . în principiu nu este exclusă nici 
pentru teologia ortodoxă o cunoaştere dreaptă a lui Dumnezeu şi a sensului vieţii noastre prin revelaţia naturală luată 
în ea însăşi 57 , numai că niciodată nu capătă o deplină claritate şi siguranţă fără o influenţă a Revelaţiei supranaturale în 
virtutea faptului că Logosul dumnezeiesc „luminează pe tot omul ce vine în lume". De altfel, singurul lucru pe care îl 
revendică teologia naturală este recunoaşterea, pe calea raţiunii, a existenţei (dimpreună cu unele atribute) Creatorului 
lumii fizice pe care o poate investiga aceasta. 



52 Internet, Sursa: http://www.ac.wwu.edU/~stephan/malthus/malthus.Q.html . 

Cf. Desinger 3004: „Eadem sanda mater Ecclesia tenet et docet, Deum, rerum omnium principium et finem, naturali 
humanae rationis lumine e rebus creatis certo cognosci posse; 'invisibilia enim ipsius, a creatura mundi, per ea quae facta sunt, 
intellecta, conspiciuntur' (Rom 1, 20): attamen placuisse eius sapientiae et bonităţi, alia eaque supernaturali via se ipsum ac 
aeterna voluntatis suae decreta humano generi revelare, dicente Apostolo: 'Multifariam multisque modis olim Deus loquens 
patribus in Prophetis novissime diebus istis locutus est nobis in Filio ' (Hebr 1, 1 s; can. 1) ". 

Vezi Karl Rahner, Tratat fundamental despre credinţă. Introducere în conceptul de creştinism, Galaxia Gutenberg, 
Târgu-Lăpuş, 2005, p. 78 ş.u. 

55 pr. Iosif Bisoc, Curs de Teologie fundamentală, Editura Serafica, 2003, sursa: internet, cap. 1.1.7). 

56 Ibidem, cap. 2.2). 

57 D. Popescu, op. cit, p. 49. 

Astfel că teologia naturală este doctrina ce afirmă că Dumnezeu poate fi atins (descoperit) prin procesele 
naturale ale raţiunii, în opoziţie cu cele care necesită asistenţa revelaţiei. Ateiştii şi gnosticii neagă existenţa acestor 
doctrine aşa cum fac teologii protestanţi care accentuează limitările facultăţilor omului căzut, subliniind nevoia 
specială a graţiei divine. 

Dacă doctrina romano-catolică amestecă revelaţia generală în teologia naturală - din păcate, teologia lui Toma 
d'Aquino a despărţit observarea naturii de considerentele revelaţionale - teologia medievală nu a intenţionat niciodată 
să nege că universul poartă semnele dependenţei de etern. Cu toate că au respins concepţiile scolastice greşite, 
reformatorii Protestanţi au afirmat cu tărie revelaţia lui Dumnezeu în creaţie. Calvin şi Luther au subliniat în egală 
măsură că Dumnezeu Se face cunoscut prin lucrările Sale, o temă ce apare în mod repetat în scrierile lor. In ultima 
vreme 58 chiar şi unii teişti influenţi au negat această revelaţie universală din respect pentru teoriile epistemologice ale 
lui Kant şi Ritschl şi pentru concepţiile dialectic-existenţialiste greşite, conform cărora revelaţia este exclusiv 
mântuitoare şi interioară. 

Una dintre cele mai influente reducţii a acestei revelaţii comprehensive de la începutul secolului al 
douăzecilea este teologia dialectică a lui Karl Barth. Barth a negat descoperirea divină universală a lui Dumnezeu în 
natură, în istorie şi în raţiunea umană şi a limitat revelaţia la confruntarea personală specială. 

Barth avea fără îndoială dreptate să respingă teologia naturală, numai că el o face din cu totul alte considerente 
decât am făcut-o noi pe baza învăţăturii ortodoxe. Pentru reformatorii protestanţi, „teologia naturală" elaborată de 
scolastici pornind de la univers a fost o deformare păgână a revelaţiei în creaţie. Revelaţia lui Dumnezeu în realitatea 
creată duce nu la adevăr teologic, ci mai degrabă la o concepţie greşită despre Dumnezeu a omului neregenerat. Pentru 
Barth numai revelaţia răscumpărătoare specială remediază această stare deplorabilă; chiar şi Apostolul Pavel ar 
afirma, zice el, că omul „înăbuşe adevărul (revelaţia generală) în nelegiure" - prin reacţia lui păcătoasă, el o 
transformă de fapt în alternative idolatre (Romani 1.21). Brunner arată contrastul acesta în mod succint: „Teologia 
biblică şi cea naturală nu vor fi de acord niciodată; ele sunt fundamental şi ireconciliabil opuse" 59 . Aici a dus scoaterea 
Logosului din natura creată pe care a făcut-o teologia medievală apuseană. Înţelegerea greşită a dorinţei romano - 
catolicismului de a păstra demnitatea creaţiei în faţa păcatului şi a căderii a făcut iremediabilă ruptura revelaţiei 
naturale de cea supranaturală. Barth ajunge chiar să afirme în categoricul Nein! („Nu!"): „cunoaşterea lui Dumnezeu 
ce nu derivă din Cristos echivalează cu antichristul; a căuta revelaţia în natură este ca şi cum ai privi ţintă la un şarpe 
veninos care te va hipnotiza curând şi te va muşca" 60 . Este evident că negarea şi respingerea de către Barth a revelaţiei 
divine generale a fost o eroare la fel de costisitoare ca şi adoptarea teologiei naturale de căter scolastici. Respingerea 
revelaţiei generale anulează tocmai mărturia scripturală care, în timp ce insistă asupra revelaţiei speciale a lui 
Dumnezeu, insistă şi asupra realităţii revelaţiei divine generale. 

în Concluzie, dincolo de această diferenţă de aplicabilitate a revelaţiei naturale, întreaga teologie este de acord 
cu existenţa posibilităţii acestei căi, oricât de neconcordante ar fi definiţiile care i se dau. 

1.2.5. Teologia naturii vs Teologia naturală 

In vreme ce direcţiile principale în teologie acceptă adevărul existenţei lui Dumnezeu şi dogmele de bază 
pronunţate de tradiţie, teologia naturală presupune că cineva poate începe de pe o poziţie implicită, fără o credinţă 
religioasă specială şi să argumenteze adevărul a măcar câtorva enunţuri religioase (deja acceptate). 

Astfel, teologia naturală implică pornirea de la faptele din natură sau a descoperirilor ştiinţei şi, folosindu-le, 
împreună cu argumentele filosofice, să dovedească faptul că Dumnezeu există, ceea ce este Dumnezeu şi aşa mai 
departe. Raţiunea umană şi ştiinţa sunt tratate ca bazele teismului, şi nu revelaţia sau scripturile. Un rol important al 
acestei lucrări este că teologii pot dovedi că credinţele religioase sunt raţionale prin folosirea altor credinţe şi 
argumente deja acceptate ele însele ca raţionale. 

Odată acceptate argumentele teologiei naturale (dintre care desemnăm pe cele mai frecvent folosite, teleologic 
şi cosmologic), ar trebui ca aceasta să primească învăţăturile tradiţiei Bisericii deja demonstrate şi acceptate. Există 
totuşi suspiciunea că, deşi cei implicaţi în teologia naturală spun că au început cu natura şi raţiunea pentru a ajunge la 
religie, ei au fost influenţaţi în gândirea lor de mai multe premise religioase tradiţionale decât ar fi vrut. Utilitatea 
teologiei naturale a dat naştere în trecut la deism, o poziţie teistă bazată pe preferinţa pentru raţiunea naturală faţă de 
revelaţie şi îndreptată spre Dumnezeul „ceasornicar" care a creat universul, dar nu mai poate fi implicat în mod activ 
în ea. Teologia naturală, de asemenea, a fost bazată din când în când şi pe teodicee, studiul motivelor pentru care răul 
şi suferinţele sunt compatibile cu existenţa unui Dumnezeu bun şi iubitor. 

Mergând în cealaltă direcţie găsim ceea ce am numit „teologia naturii" sau teologia făcută în baza revelaţiei 
aflate în natura creată. Această şcoală de gândire acceptă metoda religioasă tradiţională de asumare a adevărului 



58 Henry, op.cit., voi II, p. 104. 

59 E. Brunner, Revelation and Reason, p. 61. 

scripturilor religioase, a profeţilor şi tradiţiilor. Apoi abia trece la implicarea faptelor din natură şi a descoperirilor 
ştiinţifice ca o bază de reinterpretare sau chiar de reformulare a poziţiilor teologice tradiţionale. De exemplu, în 
trecut creştinii caracterizau universul, creat fiind de Dumnezeu, potrivit înţelegerii lor asupra naturii: veşnic, 
neschimbat, perfect. Astăzi ştiinţa este în măsură să demonstreze că natura este în schimb foarte finit şi mereu în 
schimbare; acest lucru a condus la reinterpretări şi reformulări a ceea ce teologii creştini descriu şi înţeleg universul ca 
creaţia lui Dumnezeu. Punctul lor de plecare este, ca întotdeauna, adevărul Scripturii şi revelaţia creştină; dar cum 
aceste adevăruri sunt explicate se modifică în funcţie de dezvoltarea noastră de înţelegere a naturii. 

Fie că e vorba de teologia naturală, fie de teologia naturii, rămâne în continuare o singură întrebare: trebuie 
să acordăm prioritate revelaţiei şi Scripturii sau naturii şi ştiinţei atunci când încercăm să înţelegem universul din jurul 
nostru? Aceste două moduri de gândire şi de abordare a înţelegerii unui mesaj divin din spatele sau prin intermediul 
naturii se presupune că diferă pornind de la cum se răspunde la această întrebare, dar, aşa cum am scris mai sus, există 
motive să credem că niciuna nu este departe una de alta. 

Se poate ca diferenţele lor să constea mai mult în folosirea retoricii decât în principiile sau premisele adoptate 
de teologii înşişi. Trebuie să ne amintim, până la urmă, că a fi teolog înseamnă să fii definit printr-un angajament faţă 
de o anumită tradiţie religioasă. Teologii nu sunt oameni de ştiinţă dezinteresaţi sau chiar filosofi puţin interesaţi. 
Treaba unui teolog este să explice, să sistematizeze şi să apere dogmele religiei sale. 

Ambele, teologia naturală şi teologia naturii, pot contrasta, totuşi cu ceea ce numim „teologia supranaturală". 
Cea mai proeminentă în multe cercuri creştine, această poziţie teologică respinge relevanţa istoriei, a naturii şi a tot 
ceea ce este „natural". Creştinismul nu este produsul unor forţe istorice şi credinţa în mesajul creştin nu are nimic de a 
face cu lumea naturală. în schimb, un creştin trebuie să aibă încredere în adevărul minunilor ce s-au petrecut de la 
începutul bisericii creştine. Aceste minuni reprezintă lucrările lui Dumnezeu în realitatea omului şi garantează 
adevărul exclusiv şi absolut al creştinismului. Toate celelalte religii sunt făcute de om, dar creştinismul a fost instituit 
de Dumnezeu. Toate celelalte religii se concentrează asupra lucrării naturale ale istoriei umane, dar creştinismul este 
axat pe supranatural, pe lucrările miraculoase ale lui Dumnezeu care există dincolo de istorie. Creştinismul - 
adevăratul creştinism -nu este „contaminat" nici de păcat, de om sau de natural. 

Văzută în perspectiva învăţăturii de la Vatican 1 (1868-1870), teologiei naturale şi, deopotrivă revelaţiei 
naturale îi lipseşte tocmai termenul cheie, de legătură: revelaţia. Este deci o incompatibilitate între a spune, pe de o 
parte, că Dumnezeu poate fi cunoscut pe cale naturală de puterile naturale ale raţiunii umane şi apoi să afirmi că 
această „aflare" a lui Dumnezeu este o revelaţie naturală. Fiindcă introducerea separaţiei între cele două forme - de 
data asta! - este evidentă, căci, în acelaşi text ni se spune clar că „Dumnezeu, începutul şi sfârşitul tuturor lucrurilor, 
poate fi cunoscut cu certitudine prin cercetarea lucrurilor create, de către puterea naturală a raţiunii umane, din 
moment ce dintotdeauna de la crearea lumii, natura Sa invizibilă este percepută în mod clar în lucrurile care au fost 
create. A fost oricum, agreat de înţelepciunea şi bunătatea Sa să se descopere pe Sine şi legile Sale eterne prin voia 
Sa speciei umane printr-o altă cale, una supranaturală" . Se vede foarte clar în aceste cuvinte separaţia între 
încercarea umană de a-L cunoaşte pe Creator din facerea mâinilor Sale (calea naturală) şi voinţa Acestuia de a Se 
descoperi pe Sine (calea supranaturală). Nu este atunci de mirare că revelaţia trebuie să treacă de teologia naturală, 
care nu mai are nimic supranatural în ea, nici voinţă divină şi nici descoperirea Lui. în acest fel revelaţia şi pentru 
romano-catolici are tot un singur atribut, cel de supranaturală, numai că, dacă pentru ortodoxie acest lucru se 
datoreşte unirii neunivoce a celor două căi ale descoperirii dumnezeieşti, în teologia catolică acest fapt este rezultatul 
absenţei revelaţiei naturale 62 , în adevăratul sens al noţiunii. Teologii romano-catolici de mai târziu şi-au dat seama de 
această deficienţă creată de teologia naturală şi au încercat s-o dreagă zicând că „în actualizarea concretă a existenţei - 
întrucât chiar şi cunoaşterea teologică constituie o acţiune a noastră pe care o săvârşim în libertate - nu există aşadar 
nici o cunoaştere despre Dumnezeu care să fie pur naturală... altfel spus: actualizarea concretă a aşa-numitei 
cunoaşteri naturale despre Dumnezeu, în sens pozitiv sau negativ, este întotdeauna din punct de vedere teologic ceva 
mai mult care depăşeşte o cunoaştere pur naturală a lui Dumnezeu" 63 . încercarea de a unifica posibilităţile naturale ale 
raţiunii şi cugetării omeneşti cu descoperirea voită a lui Dumnezeu este lăudabilă în acest caz, numai că aceasta nu 
salvează în nici un fel revelaţia naturală ca şi conceptualizare de la dispariţie. Fiindcă o definiţie de genul celei care 
urmează explicaţiile anterioare, „acea cunoaştere transcendentală, concretă şi originară a lui Dumnezeu ... este 
deopotrivă cunoaştere naturală şi harică, rod al raţiunii şi al credinţei în revelaţie" 64 nu face altceva decât să condamne 
cunoaşterea supra-naturală, implicarea harului venind peste o cunoaştere umană, naturală, firească. 

Şi Conciliul 11 Vatican afirmă că „Dumnezeu, începutul şi sfârşitul a toate, poate fi cunoscut cu certitudine 
din lucrurile create, prin lumina naturală a raţiunii umane" (cf. Rom 1, 20); iar prin Revelaţia Sa, „cele ce, în lucrurile 
divine, nu sunt în sine de nepătruns pentru raţiunea umană pot fi cunoscute de către toţi chiar şi în condiţia actuală a 



61 Desinger 3004. 

neamului omenesc, cu certitudine deplină şi fără amestec de eroare" 65 . Revelaţia împlinită în totalitate de Dumnezeu 
nu mai are nici un amestec în încercarea naturală a omului de a ajunge la o (oarecare) cunoaştere a lui Dumnezeu. In 
acest context nu putem decât să constatăm faptul că Dumnezeu nu Se revelează natural faţă de om prin Logosul divin 
(loan 1.9), ci numai omul cunoaşte pe Dumnezeu prin propria sa raţiune, în mod autonom. Pe de o parte, se face 
abstracţie de Logosul Tatălui, Care luminează pe orice om care vine în lume, iar pe de altă parte, se manifestă o 
încredere excesivă în puterea raţiunii umane, care poate cunoaşte natural pe Dumnezeu, fără ajutorul harului divin 66 . 

Toate scrierile postconciliare (mă refer la Conciliul I Vatican) au fost marcate de aceste explicaţii dihotomice 
între puterea raţiunii şi revelaţie începute şi adâncite de gândirea scolastică tomistă şi, mai ales, de argumentele sale 
raţionale privind demonstrarea existenţei lui Dumnezeu. în cursul polemicii sale din 1948 cu Bertrand Russell 
(difuzată de British Broadcasting Corporation), filosoful iezuit Frederick C. Copleston a susţinut tomismul împotriva 
agnosticismului lui Russell. „Noi trebuie să argumentăm dinspre lumea experienţei spre Dumnezeu", a afirmat 
Copleston; „numai aposteriori, prin experienţa noastră în lume, ajungem la cunoaşterea existenţei acestei fiinţe" 67 . 
Russell, de asemenea, a susţinut că conceptul de cauză - invocat de d'Aquino - nu e aplicabil universului înţeles ca o 
totalitate. David Hume a argumentat concepţia opusă, aceea că explicarea inteligibilă a existenţei întregului se paote 
face în mod adecvat prin explicarea părţilor lui 68 . Russel atribuie concepţiei tomiste eroare de compoziţie; ea 
argumentează, zice el, pornind de la premisa că în univers totul are o cauză către concluzia că şi universul ca înterg are 
una. Tomismul se axează însă mult prea temeinic pe competenţa raţiunii umane în domeniul metafizicii (neajutată de 
revelaţia specială) încât, fără să vrea, a dat un nou impuls raţionaliştilor speculativi care, deşi nu recunosc revelaţia 
supranaturală, au aşezat întreaga argumentare a teismului pe baze ipotetice. 

Teologii romano-catolici, introduc, pe această temă şi pornind de la explicaţiile platonice asupra distanţei între 
creat şi Creator, această distincţie clară între ceea ce înseamnă teologia naturală - puterea naturală a raţiunii umane de 
a cunoaşte ceva despre Creator în mod autonom, fără influenţe externe harice, revelate sau de altă substanţă - şi ceea 
ce reprezintă pentru ei revelaţia. Şi asta pentru că, potrivit cuvintelui teologului romano -catolic Charles Coppens, 
cuvântul revelaţie „presupune altceva decât descoperirea adevărului făcută de către puterile noastre naturale... 
desemnează o manifestare a adevărului despre Dumnezeu pentru om printr-o lumină superioară raţiunii. In acest sens, 
este mai corect numită "revelaţie supranaturală". Este supranaturală, pentru că o astfel de lumină nu este parte a 
naturii noastre, sau (se manifestă, n.n.) datorită ei, nici obţinută prin puterea ei. Aceasta presupune o acţiune specială a 
lui Dumnezeu ce anunţă adevărul omului. El a făcut acest anunţ prin profeţi, apostoli, precum şi a altor scriitori sacri, 
dar în special prin Fiul Său divin. El ne-a învăţat, astfel, că suntem destinaţi la o fericire supranaturală pe care natura 
noastră nu o poate, eventual, cerere, şi care constă în a vedea pe Dumnezeu faţă în faţă. Un supranatural scop nu poate 
fi atins, decât prin mijloace supranaturale pe care natura noastră prin propriile sale puteri nu poate nici descoperi, nici 
angaja" 69 . înseamnă deci că, alături de teologia revelată, există şi un discurs raţional despre divinitate, o teologie 
naturală, care nu concurează teologia revelată şi nici nu reprezintă toată filosofia. Este o completare a teologiei 
revelate şi o încununare pentru filosofie. 

în faţa acestor expuneri ce desfiinţează esenţialul descoperirii (subliniem aici folosirea diatezei pasive) a lui 
Dumnezeu în creaţie, nu putem să nu aducem câteva precizări pe care teologia ortodoxă le propovăduieşte prin toţi 
marii săi teologi. Acuza dihotomiei pe care o aduceam mai devreme formulărilor teologiei naturale vine şi mai curând 
din excluderea (intenţionată sau nu, rezultatul este acelaşi) Logosului din această formă de cunoaştere a lui Dumnezeu, 
pe cale naturală. Dacă teologia ortodoxă uneşte cunoaşterea naturală a lui Dumnezeu (teologia naturii) de revelaţia Lui 
pe calea naturii, atunci ni se pare firesc să subliniem că omul nu poate cunoaşte pe Dumnezeu pe cale naturală fără 
prezenţa Logosului în creaţie. Tocmai excluderea cuvântului „revelaţie" din cadrul cunoaşterii naturale a lui 
Dumnezeu de către om a făcut posibilă dihotomia de care vorbeam. 

Cu afirmaţia sfântului Atanasie cel Mare că Logosul divin „alcătuieşte o singură lume şi o unică rânduială, 
frumoasă şi armonioasă, El însuşi rămânând nemişcat, dar mişcându-le pe toate, după bunăvoinţa Tatălui" 70 , păr. 
Dumitru Popescu atribuie corecta şi adevărata origine a revelaţiei naturale în faţa căreia nu poate sta în picioare 
afirmaţia de mai sus a lumii apusene, de autonomie a creatului. Datorită ordinii relaţionale a creaţiei, ca reflex treimic 
în creaţie 71 , se depăşeşte ruptura dintre lumea sensibilă şi cea inteligibilă şi se restituie naturii caracterul ei 
revelaţional. Căci ce altceva reprezintă unirea ipostatică din persoana lui Hristos, dacă nu totala compatibilitate a 
celor două firi - naturală-creată cu cea sw/?ranaturală-necreată - unirea naturilor în Hristos este perfectă în mod 

constant, iar umanitatea Sa trebuie înţeleasă ca o realitate creată, într-o extensiune spaţio-temporală, fiindcă unirea 
este totală sau nu este deloc 72 . 

Pe bună dreptate se consideră că „raţionalitatea naturii este o condiţie necesară activităţii ştiinţifice şi rămâne 
indispensabilă pentru existenţa ştiinţei" 73 . Diferenţa teologiei naturii (adică revelaţia naturală) faţă de teologia naturală 
se vede şi mai pregnant în această sintagmă: în lumina Logosului Creator, raţionalitatea creaţiei constituie temelia 
ontologică a legăturii indisolubile dintre revelaţia naturală şi cea supranaturală . 

Biserica Ortodoxă consideră că revelaţia naturală este cunoscută şi înţeleasă numai în lumina Revelaţiei 
supranaturale, fiind menţinută neîncetat de Dumnezeu prin acţiunea Sa supranaturală. Pentru că înclinaţia părinţilor 
răsăriteni este de a evita distincţia între revelaţia naturală şi cea supranaturală 75 se înţelege mai mult armonia lucrării 
divine de descoperire şi de proniere a lumii totodată. Revelaţia supranaturală se desfăşoară în cadrul revelaţiei 
naturale, scoţând în evidenţă lucrarea lui Dumnezeu, Care conduce lumea fizică şi istorică spre ţinta pe care i-a 
stabilit-o din veci. Diferenţa dintre cele două căi revelatoare este numai una de nuanţă: „lucrarea lui Dumnezeu în 
cadrul revelaţiei naturale nu este la fel de accentuată şi de vădită ca în cea supranaturală" 76 . 

Din cauza acestei conlucrări nu putem accepta varianta propusă de teologia apuseană prin care teologia 
naturală afirmă că oricine poate porni de pe poziţia sa fără o credinţă religioasă anume şi poate ajunge să argumenteze 
adevărul măcar a unor propoziţii religioase deja acceptate în lumea teologică. 

Pentru învăţătura ortodoxă este clar că numai prin lucrarea lui Dumnezeu se pot susţine şi afirma reciproc 
revelaţia naturală şi cea supranaturală, fiindcă revelaţia supranaturală nu poate exista fără revelaţia naturală, iar 
revelaţia naturală îşi găseşte împlinirea în revelaţia supranaturală 77 . în acest context scopul existenţei şi păstrării 
revelaţiei naturale este că prin ea Dumnezeu conduce pe omul care crede, prin vorbire indirectă, către cunoaşterea Sa 
însăşi, folosindu-se de împrejurările vieţii, de reconfigurările istoriei, de conştiinţa omului şi de natură. Părintele 
Dumitru Popescu merge chiar mai departe cu afirmaţiile sale pe marginea acestei disocieri dintre revelaţia naturală şi 
cea supranaturală spunând că acolo unde revelaţia supranaturală n-a mai însoţit revelaţia naturală şi unde aceasta a 
rămas unica revelaţie, s-au produs grave întunecări ale credinţei naturale în Dumnezeu, dându-se naştere religiilor 
păgâne cu idei foarte neclare despre Dumnezeu, care de cele mai milte ori confundau Creatorul cu natura creaţiei şi 
făceau nesigură persistenţa persoanei umane în eternitate 78 . 

A spune că natura este un domeniu al descoperirii inteligibile şi intenţionată a Dumnezeului celui viu este, 
desigur, la fel de uşor ca şi a spune că natura este realitatea absolută. Doctrinele biblice au fost atâta vreme 
reformulate şi adaptate la structurile conceptuale moderne, încât simplul fapt de a repeta motive iudeo -creştine 
înseamnă foarte puţin. Finalitatea nihilistă a acestor viziuni occidentale este uşor de explicat urmând calea dezvoltării 
unei doctrine care se dorea, la început, ajutătoare pentru credinţă, dar care, pe parcurs, s-a lăsat la îndemâna unor 
sisteme filosofice ocultate de pierderea din vedere a supranaturalului revelat. Nici măcar cei mai noi apologeţi ai 
teologiei naturale nu pot spera să-i elibereze pe oamenii moderni de concepţiile lor greşite asupra naturii decât dacă 
prezintă inevitabilul rezultat nihilist al concepţiei moderne, împreună cu o formulare convingătoare a adevărului 
biblic. Creştinismul trebuie desigur să acuze reducţionismul ştiinţific occidental pentru că L-a exclus din lumea reală 
exterioară pe Dumnezeu, scopul, sensul şi valoarea. 

Văzută în lumina reprezentării biblice a naturii, această conceptualizare naturalistă a realităţii exterioare nu 
numai că eclipsează în mod arbitrar supranaturalul, dar şi falsifică totodată lumea naturală, atât prin prezentarea 
reducţionistă a naturii umane, cât şi prin modul de explicare a cosmosului. Ea îşi propune să ilumineze natura prin 
camuflarea prezenţei Creatorului şi a puterii Lui în realitatea creată, dar de fapt întunecă întreaga semnificaţie 
metafizică absolută a elementului personal, raţional, moral şi intenţional. Revelaţia lui Dumnezeu atestată scriptural 
este o revelaţie nu numai pentru om şi în om, în mod interior, ci şi, în mod specific, în natura exterioară. Mai mult, ea 
îi este dată omului nu numai ca adăugire şi în mod suplimentar, ci este de fapt corelată inteligibil cu revelaţia adresată 
lui şi în el şi este un aspect al ei. Natura nu este un oarecare context material nesemnificativ din punct de vedere 
teologic în care omul trăieşte şi munceşte. Cu toate că natura nu are o voinţă a sa proprie, nici capacitatea de alegere 
morală, formele şi structurile ei sunt totuşi date şi susţinute de către Logosul lui Dumnezeu. Străbătută de prezenţa şi 
puterea divină a lui Dumnezeu, ea constituie o ordine inteligibilă ce slujeşte scopurilor morale şi un tărâm al 
împlinirilor profetice providenţiale. Pe scurt, Dumnezeu cel viu Se revelează în şi prin natură. 

Respingerea teologiei naturale s-a făcut nu numai de către teologii ortodocşi, dar şi de unele curente teologice 
protestante. Dacă unii modernişti au insistat că Dumnezeu îi conferă fiecărui om o posibilitate independentă de a-L 

experimenta şi de a-L cunoaşte pe Dumnezeu, iar alţii (George Wobbermin, Robert Winckler ş.a.) au respins ideea că 
Dumnezeu acordă această posibilitate ca pe o caparicate religioasă universală şi a susţinut mai degrabă că Dumnezeu o 
dă în sinteză cu credinţa umană şi numai pe baza aceasta este cunoscut în conştiinţă Spiritul divin, Barth respinge cu 
vehemenţă ambele formulări: elaborarea modernistă a realităţii sau a posibilităţii teologiei pe baza resurselor umane 
lăuntrice, fie ele şi ca înzestrări divine speciale, nu are nimic în comun cu o teologie derivată din Cuvântul 
transcendent al lui Dumnezeu. Barth respinge deci orice capacitate antropologică generală a omului de a formula 
teologie, orice posibilitate de a obţine cunoaşterea lui Dumnezeu din resursele lăuntrice ale omului; în om nu există, în 
nici un caz, nici cea mai mică sursă de cunoaştere teologică autentică: nu există nici o posibilitate de a stipula aprioric 
„ce trebuie să fie, ce poate să fie şi ce ar trebui să fie revelaţia" 79 . 

Explicaţia concluzivă pentru care noi nu suntem pro teologia naturalia, ci pentru o teologie a naturii, adică a 
revelaţiei naturale, supravegheate îndeaproape şi tutelată de revelaţia supranaturală este că natura nu poate vorbi 
autonom, independent de revelaţia supranaturală, de Logosul divin, fiindcă nu ascunde în Sine un mesaj încriptat. Aşa 
cum profeţii - ca elemente constitutive ale Revelaţiei - nu vorbesc de la ei, din interiorul lor, nu fac nişte afirmaţii 
despre Dumnezeu printr-o conceptualizare a unor idei emerse din substratul ontologic (sau ancestral!) al conştiinţei, 
tot la fel nici natura - privită aici de asemenea constitutivă Revelaţiei - nu poate fi ruptă de Logos. în fapt Dumnezeu 
este Cel ce vorbeşte prin natură la fel cum vorbeşte prin profeţi. Frumos spune Cari F. H Henry că „vorbirea lui 
Dumnezeu în natură nu trebuie confundată cu ideea unui cosmos vorbitor, cum fac cei care insistă că natura vorbeşte 
şi că, de aceea, noi trebuie să ascultăm ce spune natura ca şi cum natura ar fi glasul lui Dumnezeu. „Auziţi-L pe 
Dumnezeu!" spune mesajul biblic, nu „Ascultaţi natura!". Natura este ordinea creată a lui Dumnezeu şi în natură 
Dumnezeu Se prezintă pe Sine" 80 . 

1.3. Raportul dintre revelaţia naturală (generală) şi cea supranaturală (specială) 

Conţinutul revelaţiei naturale este cosmosul şi omul dotat cu raţiune, cu conştiinţă şi libertate, ultimul fiind nu 
numai obiect de cunoscut al acestei revelaţii, ci şi subiect al cunoaşterii ei. Dar atât omul, cât şi cosmosul sunt 
produsul unui act de creaţie mai presus de natură al lui Dumnezeu şi sunt menţinuţi în existenţă de Dumnezeu printr-o 
acţiune de conservare, care de asemenea are un caracter supranatural. Dar acestei acţiuni de conservare şi de 
conducere a lumii spre scopul ei propriu, îi corespund şi o putere şi o tendinţă de autoconservare şi de dezvoltare 
dreaptă a cosmosului şi a omului. Din acest punct de vedere cosmosul şi omul pot fi consideraţi ei înşişi o revelaţie 
naturală. 81 

în privinţa raportului celor două căi de revelare avem de lămurit încă un aspect: este revelaţia supranaturală o 
culme a revelaţiei naturală sau revelaţia are multe elemente printre care şi revelaţia naturală? Luând în considerare 
primul enunţ înţelegem că există un singur mesaj descoperit în mai multe feluri pentru ca cine nu nu are acces la un 
anumit tip de revelaţie să poată descoperi mesajul divin dintr-o altă sursă. Din cealaltă perspectivă înţelegem că un 
singur mesaj este transmis fragmentar prin „n" căi şi modalităţi pentru alcătuirea unui imens puzzle. în acest caz 
nimeni nu este îndreptăţit să minimalizeze sau să excludă vreunul dintre aceste elemente de puzzle, aceste faţete şi să 
introducă o dihotomie în descoperirea divină, fiindcă atunci dezechilibrul şi distorsiunea care rezultă incită curând la 
mutilare în abordarea conţinutului revelaţiei. 

Dacă acceptăm prima variantă atunci putem să fim neglijenţi cu majoritatea căilor pe care ne vorbeşte 
Dumnezeu - în cazul în care alegem doar una singură (de exemplu conştiinţa, cea mai la îndemână pentru toată 
lumea), lăsând la o parte astfel Scriptura, Biserica, Rugăciunea şi multe alte căi de comunicare cu Dumnezeu. 

La abordarea celeilalte atenţia trebuie să fie extinsă asupra tuturor căilor de descoperire a lui Dumnezeu 
pentru a nu scăpa ceva din mesajul Lui. Aceasta este cale a integrativă. în această cale găsim că descoperirea revelaţiei 
naturale nu este opţională, natura nu trebuie/poate fi neglijată, lăsată deoparte, fiindcă şi ea are ceva de spus. Ne arată 
că omul este parte integrantă din natură. Dacă, de asemenea revelaţia supranaturală continuă ceea ce a început 
revelaţia naturală, atunci şi în acest caz conţinutul teologiei naturale trebuie luat în seamă şi nu abandonat în seama 
ştiinţelor naturale. 

Revelaţia generală a lui Dumnezeu e presupusă nu numai fiindcă revelaţia biblică o declară drept bază a 
responsabilităţii morale şi spirituale a omului în faţa lui Dumnezeu. într-un sens chiar mai adânc, tocmai revolta 
omenirii împotriva acestei revelaţii generale, atât în Adam, cât şi pe seama fiecărui individ în parte, îi face pe oameni 
să fie păcătoşi. Revelaţia universală în creaţie îi face pe toţi oamenii responsabili şi defineşte vinovăţia lor. Ceea ce-i 
face pe oameni să fie păgâni este respingerea revelaţiei generale a lui Dumnezeu. 



79 K. Barth, Church Dogmatics: A Selection with Introduction, Editat de Helmut Gollwitzer, Westminster/John Knox 
Press, Louisville, 1994, p. 189. 262 pp 
Ibidem, p. 123. 
81 D. Stăniloae, TDO, voi. I, p. 11. 

O revelaţie generală a Creatorului în creaţia Sa este parte integrantă a doctrinei creştine întemeiate pe 
Scriptură şi, dincolo de ea, pe realităţile universului. Oricine neagă această doctrină se plasează nu numai într-o 
contradicţie de netăgăduit faţă de Biblie şi faţă de marile tradiţii teologice ale creştinătăţii ce decurg din învăţătura ei, 
dar şi împotriva descoperirii Dumnezeului celui viu în realitatea cosmică şi în omenire, descoperiri pentru care depune 
mărturie Scriptura (Romani 1.19-21). 

Am ales să folosim aici termenii de revelaţie generală şi specială pornind de la argumentarea metafizică 
făcută în legătură cu naturalul şi sM^ra-naturalul. Termenii revelaţie generală şi specială sunt preferabili celor de 
naturală şi supranaturală, întrucât termenul natură sugerează un tip de revelaţie care nu e supranaturală prin sursă şi 
conţinut (aşa cum ar trebui să fie întreaga revelaţie divină) şi presupune astfel că revelaţia în natură, în istorie şi în 
omenire este independentă de iniţiativa lui Dumnezeu. Louis Berkof observă: „Distincţia dintre revelaţia naturală şi 
cea supranaturală a fost găsită mai degrabă ambiguă, deoarece întreaga revelaţie e supranaturală prin origine, iar, ca 
revelaţie a lui Dumnezeu, şi prin conţinut" 82 . Nici termenul general nu transmite atât de prompt - cum ar face-o 
revelaţia naturală - ideea că înainte de păcat omenirea nu avea nevoie de revelaţie specială. înainte de cădere, Adam 
avea într-adevăr o mai bună înţelegere a revelaţiei generale (Facere 2.7 ş.u.), dar în Grădina Edenului i s-a acordat şi 
revelaţia specială (Facere 3.3-13). 

Trebuie deci să vedem revelaţia naturală ca şi cale alternativă sau ca piesă a revelaţiei dumnezeieşti? Fiindcă 
Dumnezeu a voit să Se facă astfel cunoscut, El a oferit o revelaţie universală în cosmos şi în istorie, o revelaţie 
antropologică generală în mintea şi conştiinţa omului, iar evreilor, ca popor ales, le-a oferit o revelaţie mântuitoare 
specifică, desăvârşită în Hristos ca Mesia cel promis şi cap al Bisericii. De aceea, Dumnezeu Se descoperă pe Sine în 
mod universal în lumea creată, în omul care poartă chipul divin chiar şi în starea această decăzută moral. Aşa că 
Dumnezeu a comunicat adevărul despre Sine într-o surprinzătoare diversitate de modalităţi. După cum scrie şi B.B. 
Warfield, „în orice diversitate de forme, pe căi oricât de variate, în orice stadiu distinctiv ar fi dată, ea este întotdeauna 
revelaţia Unicului Dumnezeu şi este întotdeauna singura revelaţie răscumpărătoare a lui Dumnezeu, care se desfăşoară 
cu consecvenţă" 83 . 

Cert este că a vorbi despre o revelaţie divină generală care exclude în principiu o revelaţie divină specială 
înseamnă a impune anticipat o limitare a tiparului descoperirii lui Dumnezeu, tipar care nu poate fi dedus din faptul şi 
natura revelaţiei înseşi a lui Dumnezeu. De aceea, orice discuţie legitimă asupra formelor revelaţiei divine în contextul 
revelaţiei comprehensive a Dumnezeului celui viu trebuie să cuprindă armonia dintre revelaţia supranaturală şi cea 
naturală. De asemenea, revelaţia specială nu trebuie plasată într-o poziţie inferioară înlăuntrul revelaţiei generale, nici 
revelaţia generală nu trebuie golită de semnificaţie universală prin revelaţia specială. 

Relaţia dintre revelaţia generală şi cea specială constă, în primul rând, în faptul că revelaţia generală constituie 
premisa revelaţiei răscumpărătoare. Această interdependenţă a revelaţiei este o trăsătură unică a descoperiri lui 
Dumnezeu. Prin revelaţia scripturală, conţinutul revelaţiei generale (naturale) în toată realitatea creată poate fi înţeles 
corect chiar şi de omul răzvrătit sau cel mai păcătos (Romani ...). într-adevăr, numai revelaţia supranaturală - prin cele 
două izvoarele ale sale - îl poate face pe om capabil să evalueze pe deplin revelaţia în lucrurile create de Dumnezeu. 
Revelaţia cosmic-antropologică generală se continuă cu revelaţia specială a lui Dumnezeu în Hristos nu numai fiindcă 
amândouă aparţin revelaţiei comprehensive a Dumnezeului celui viu, cişi fiindcă revelaţia generală stabileşte şi pune 
accentul pe vinovăţia universală a omului, căruia Dumnezeu îi oferă salvarea în manifestarea răscumpărătoare specială 
a Fiului Său. într-adevăr, numai prin revelaţia specială poate omenirea căzută să cunoască toate implicaţiile 
revelaţiei generale şi ale condiţiei umane păcătoase. Dar asta nu înseamnă cumva că revelaţia generală este obscură 
sau neinteligibilă sau că e cunoscută numai credinţei; revelaţia biblică vesteşte conţinutul revelaţiei generale tuturor 
oamenilor, indiferent de credinţa lor personală. Deşi regenerarea aprinde interesul atât faţă de revelaţia generală, 
cât şi faţă de cea specială şi luminează nuanţele mai subtile ale revelaţiei, ea nu-i califică de loc pe oameni să 
perceapă revelaţia, aşa cum nici credinţa singură nu descoperă în mod automat conţinutul revelaţiei. 

De aceea, dacă ar fi să ni se ceară o părere despre care din formele revelaţiei divine ar trebui îmbrăţişată 
pentru o mai bună sau mai rapidă iluminare, trebuie să spunem că nu se poate alege între o cale sau alta de descoperire 
a lui Dumnezeu, mesajul fiind unic şi coerent, lipsit de discontinuităţi şi nu ne putem lipsi în consecinţă nici de forma 
ei naturală, nici de cea supranaturală. Aşa cum frumos arăta teologul protestant Cari Henry într-o expunere despre 
revelaţia lui dumnezeu şi prin natură: „mijloacele şi căile de manifestare ale revelaţiei divine sunt atât de diverse, încât 
se poate spune că Dumnezeul care Se auto-revelează a riscat aproape toate tiparele de descoperire, mai puţin 
confruntarea Lui eshatologică finală cu omul" 84 . 

începând cu Părinţii Apostolici şi Apologeţii şi Sfântul Grigorie Palama în secolul al XlV-lea şi până la noi, 
teologia ortodoxă afirmă că între natural şi supranatural nu există separaţie, ci un continuum şi implicit între catafatic 



82 Louis Berkhof, Systematic Theology, Grand Rapids, Wn. B. Eerdmans, 1946, p. 36 ş.u. 

83 B.B. Warfield, The inspiration and authority of the Bible, Presbyterian and reformed Pub.Co, Philadelphia, 1948, p. 

şi apofatic, cunoaşterea autentică realizându-se în contextul unei comuniuni personale. Această complementaritate a 
celor două dimensiuni ale revelaţiei, naturală şi supranaturală, nu doreşte să evidenţieze decât faptul că tot ceea ce 
există, nu este numai raţional, nici numai tainic, ci şi raţional şi tainic în acelaşi timp, diferenţa dintre revelaţia 
naturală şi cea supranaturală nefiind de gen, ci de grad. Astfel, nu se poate despărţi naturalul şi supranaturalul în două 
niveluri succesive sau paralele. Teologia ortodoxă, mărturiseşte conlocuirea şi întrepătrunderea Jără confuzie între 
raţionalitate şi taină, raţionalitatea creaţiei ducând la taină, iar taina fiind fundamentul raţionalităţii creaţiei . 

ÎN CONCLUZIE... 

Deşi d'Aquino, cum am arătat deja, a compromis în secolul al XlII-lea dependenţa de autoritatea 
revelaţională, Reformatorii protestanţi au restaurat precedentul antic şi au prezentat teologia creştină prin deducţie din 
principiile primare revelate. D'Aquino credea că omul este creaţia lui Dumnezeu şi că Dumnez eu îi dăduse percepţiile 
senzoriale pentru a le folosi împreună cu capacităţile intelectului său activ, date tot de Dumnezeu. Contrar filosofiei 
empirice, care presupune că cunoaşterea lui Dumnezeu derivă dintr-o examinare a naturii sau dintr-o analiză a 
cosmosului ori a istoriei, reformatorii au insistat, pe baza Sfintei Scripturi, că teologia creştină are o temelie cu totul 
diferită, şi anume revelaţia divină. Afirmarea Dumnezeului celui viu, au insistat ei, nu se bazează pe deducţii care 
pornesc de la om şi natură, ci pe descoperirea supranaturală a lui Dumnezeu. Atunci când, sub influenţa lui Kant, 
Schleiermacher a pretins că noi nu putem avea cunoştinţe obiective despre Dumnezeu şi că, de aceea, orice definire 
definitivă a naturii divine e imposibilă, el s-a concentrat în schimb asupra dovezilor empirice ale realităţii lui 
Dumnezeu 86 . 

în timp ce romano-catolicismul şi raţinalismul evanghelic au recurs la teologia naturală ca fiind preliminară 
pentru religia revelată special, modernismul protestant a apelat exclusiv la experienţa religioasă pentru a-şi valida 
angajamentul faţă de Hristos. Dar asta nu a făcut altceva decât aceeaşi greaşeală ca şi tomismul şi chiar mai mult. Nu 
numai că modernismul, ca şi tomismul, L-a înlocuit pe Dumnezeu cu omul ca punct de plecare teologic, dar, după cum 
a protestat Karl Barth, l-a zeificat în consecinţă pe omul însuşi. El n-a recunoscut în afara omului nici un alt element 
de referinţă pentru stabilirea adevărului teologic. Principalul său aliat speculativ, idealismul filosofic, a renunţat cu 
totul la transcendentul necondiţionat şi a descris Spiritul divin ca imanent în toţi oamenii. De aceea, în principiu, 
modernismul a abandonat teologia în favoarea antropologiei şi umanismului. 

Descoperirea universală a lui Dumnezeu în natură, în istorie, în mintea omului şi în conştiinţa lui e în afara 
oricărei dispute. Ceea ce se respinge este mai degrabă aşteptarea ca omul căzut să transfere revelaţia divină generală 
într-o teologie naturală care formează o punte sigură spre revelaţia specială; în această situaţie, revelaţia specială are 
semnificaţie doar ca o încoronare a teologiei naturale elaborată de omul căzut. Cei ce prezintă argumentele teiste nu 
fac acest lucru în mod evident în lumina revelaţiei generale, ci doar pe baza observaţiei empirice şi se aşteaptă ca 
deducţiile omului din experienţă să pregătească drumul pentru orice cheie spre realitatea divină. Poziţia lor nu este 
aceea că „Dumnezeu în revelaţia lui îşi atestă existenţa şi puterea în universul creat", ci mai degrabă că „noi avem o 
bază pentru afirmarea existenţei lui Dumnezeu în datele observaţionale" şi că „fără dovezi empirice nu ne rămâne nici 
o bază pentru afirmarea existenţei Lui". în acest fel, negarea dovezilor empirice devine echivalentă cu negarea 
realităţii lui Dumnezeu. 

De ce atunci, în cazul pertinenţei conţinutului revelaţiei naturale şi, mai ales, a posibilităţii universale de 
penetrare a mesajului divin prin mijlocirea creatului de către om, să mai cercetăm şi revelaţia supranaturală? 
Răspunsul nostru la o asemenea întrebare a fost formulat încă de la începutul acestui subcapitol despre revelaţia 
naturală; ea nu este o formă de revelaţie divină, ca să o putem alege ca cea mai la îndemână alternativă altora, ci este 
numai o cale de revelare dumnezeiască şi este cuprinsă într-un mod indestructibil - fără posibilitatea separaţiei, deci, 
de celelalte căi ale descoperirii dumnezeieşti - într-ânsa. „Depăşind ceea ce percep simţurile, raţiunea se vede obligată 
să depăşească cosmosul, întreaga creaţie, să intre în adâncurile transcendenţei lui Dumnezeu şi să constate la capătul 
acestui urcuş intelectual diferenţa radicală, absolută dintre Dumnezeu şi lume. Obiectul cunoaşterii naturale devine 
astfel măreţia divină, diferenţa radicală dintre fiinţa creatoare şi opera creată. Capătul cunoaşterii naturale este 
conştiinţa că Dumnezeu, de fapt, nu poate fi cunoscut în fiinţa Sa intimă, că nu se poate găsi nici o explicaţie raţională 
pentru creaţia lumii, în spatele căreia se află acest Dumnezeu misterios, pierdut pentru cunoaşterea umană naturală în 
apofaza cea mai adâncă şi definitivă" 87 . Este necesară trecerea dincolo de ceea ce simţurile pot oferi, pentru a cugeta 
la nivelul minţii teologia naturii; trebuie depăşită această cugetare raţională mărginită de atâtea limite ale creatului 
pentru a primi descoperirea biblică, dar este şi mai necesară trecerea dincolo de ceea ce catafaticul revelaţional ne 

poate aduce ca să ne unim cu Hristos într-o apofază definitivă - acestea sunt etapele descoperirii divine şi implicit 
ale cunoaşterii umane faţă de existenţa lui Dumnezeu. însă această etapizare a descoperirii nu înseamnă că cele înalte 
distrug pe cele dinainte, nici că odată accesată o nouă cale, mai înaltă, cea premergătoare va fi înlăturată. Nicidecum; 
de aceea am subliniat permanent în acest subcapitol că învăţătura ortodoxă este tocmai cea care accentuează 
coabitarea tuturor acestor căi de descoperire divină. Astfel că, păstrând revelaţia naturală, mergem să o accesăm pe cea 
supranaturală, ca în final să o dobândim pe cea desăvârşită, în Hristos, Logosul Divin (Evrei 1.1,2). „Noi participăm şi 
la cunoaşterea lui Dumnezeu şi creştem încă de la cunoaşterea raţională, în baza raţiunii date de Dumnezeu, la o 
cunoaştere apropiată de a Lui, prin unirea cu El" 89 . 

Am prezentat în studiul acesta caracterul a priori al revelaţiei {naturale), sorgintea ei anterioară timpului şi 
lumii noastre create. Revelaţia este descoperirea unui adevăr aflat în sânul veşniciei lui Dumnezeu, este expresia în 
timp a „planului" lui Dumnezeu, ascuns în adâncul gândirii sale şi dezvăluit progresiv în istoria lumii noastre. Punctul 
maxim al descoperirii acestui plan va fi la finalul timpurilor, în vremurile eshatologice. O definire corectă a revelaţiei 
ca „înţelepciune a lui Dumnezeu", ca „gând al lui Hristos" nu poate fi realizată decât prin contrast cu noţiunea de 
„înţelepciune omenească", de „înţelepciune a veacului acestuia". Este evident că acele expresii sub care Sf. Pavel 
desemnează aceeaşi noţiune, se referă la filozofia din orice epocă, înţeleasă ca interpretare umană a sensului istoriei, al 
destinului uman şi cosmic în general. Ca interpretarea umană, filozofia nu poate fi decât una a posteriori, adică una 
rezultată dint-o acumulare prealabilă de informaţii despre lume, despre evoluţia istorică a societăţii şi despre 
constituţia psiho-fizică a omului. Din acest punct de vedere filozofia nu poate fi prin însăşi natura ei dezvăluirea unui 
plan infinit al lui Dumnezeu, anterior lumii şi istoriei, ci o concluzie, o interpretare a experienţei umane, limitată 
cognitiv prin chiar natura finită a subiectului cunoscător. Este de observat însă că blamul pe care Sf. Pavel îl aruncă 
asupra filozofiei ca înţelepciune a acestui veac, ca produs derizoriu al gândirii umane, este motivat de pretenţia 
acesteia la adevăr, dar mai ales de aroganţa de a se crede o alternativă la revelaţia divină, de a considera „nebunie" 
aserţiunile revelaţiei despre destinul lumii şi al istoriei. Filozofia şi revelaţia apar Sf. Pavel ca două surse de 
cunoaştere concurente: una care pretinde că are acces la adevăr de pe poziţiile gândirii umane finite, efemere, şi 
cealaltă care îşi înrădăcinează originile în gândirea infinită a lui Dumnezeu care cuprinde în puterea ei întregul arc al 
timpului şi chiar eternitatea însăşi. 

